Faktom je, že v minulom volebnom období takisto v rámci klubu SaS bola väčšina poslancov za ten návrh (zákona o interrupciách, pozn.), ale niektorí sa zdržali alebo nehlasovali.

V minulom volebnom období podporila väčšina poslaneckého klubu SaS návrh OĽaNO na zmenu interrupčného zákona. Tvrdenie Gábora Grendela hodnotíme ako pravdivé. V septembri 2019 parlament hlasoval o návrhu vtedy opozičného OĽaNO, ktorý by menil pravidlá prístupu k interrupciám. Podľa dôvodovej správy chceli poslanci „prispieť k ochrane života od počatia, poskytnúť pomoc tehotným ženám, ktoré sa ocitli v zložitej životnej situácii a zefektívniť sprostredkovania náhradnej rodinnej starostlivosti.“ Navrhovali skoršie nemocenské ženám pri utajených pôrodoch, zmenu znenia informačnej povinnosti lekára žene žiadajúcej interrupciu či úhradu zákroku, ak je jediným dôvodom preň vek vyšší než 40 rokov. Za tento návrh hlasovalo 16 z 20 členov poslaneckého klubu SaS, jeden sa zdržal hlasovania, traja boli neprítomní.

správy Navrhovali hlasovalo 16


Novela Obchodného zákonníka účinná od 1. októbra 2020 priniesla okrem iného aj tzv. „čistenie obchodného registra“, teda vymazanie určitých zapísaných osôb z obchodného registra (OR). Ministerstvo spravodlivosti spolu s registrovými súdmi proces čistenia OR spustilo v uplynulých mesiacoch. V dôsledku toho boli v novembri z OR SR vymazané tisícky firiem. Mnohé z nich sú však funkčné, nesplnili iba formálny nedostatok, keď nepreviedli imanie spoločnosti ešte zo slovenských korún na eurá.

Slovenská lekárska komora upozornila, že pre administratívne chyby došlo k výmazu viacerých ambulancií všeobecných lekárov aj špecialistov z obchodného registra. Stalo sa tak kvôli novele Obchodného zákona , ktorá s účinnosťou od 1. októbra 2020 zavádzala zmeny v likvidácii spoločností, vrátane vymazania neaktívnych spoločností z obchodného registra, teda spoločností, ktoré do 1. decembra 2020 nepremenili základné imanie zo slovenských korún na eurá. Ich zoznam mal byť podľa zákona zverejnený pol roka v Obchodnom vestníku ( § 768s, odsek 3 ). Tento zákon bol prijatý 22. októbra 2019 za tretej vlády Roberta Fica, v ktorej bol ministrom spravodlivosti Gabor Gál za stranu Most-Híd. Ministerka spravodlivosti Kolíková vyzvala ambulancie, ktorých sa to dotklo, aby kontaktovali ministerstvo.

novele Obchodného zákona
vymazania neaktívnych spoločností
§ 768s, odsek 3
22. októbra 2019
Gabor Gál
vyzvala


Patříme mezi středně velké členské státy, které je v klíčových okamžicích vidět.

Výrok hodnotíme jako pravdivý, v hodnocení se však zaměřujeme především na první část. Česká republika skutečně velikostí náleží do středu členských států - se svou rozlohou 78 864 kilometrů čtverečních jí patří 14. místo z 28 členských států . K druhé části výroku je třeba říct, že lze jen těžko říct, jak místopředseda Vlasák tyto "klíčové okamžiky" myslí, hodnocení samotné proto vztahujeme především k první části výroku. Nicméně ke komentáři přidáváme - Česká republika byla například jako jedna z 8 zemí při vzniku Evropské konzervativní a reformní skupiny, dnes páté největší frakce Evropského parlamentu. Informoval o tom server Idnes.cz . Na druhou stranu, co se účasti a aktivity našich europoslanců týče, z analýzy sdružení Evropské hodnoty vyplývá , že jejich aktivita je spíše podprůměrná. Dátum zverejnenia analýzy: 05.12.2013 Naspäť Nahlásiť chybu

členských států
Idnes.cz
vyplývá


...pretože nie je prípustné, aby po 12 rokoch z týchto silových zložiek odchádzali mladí ľudia, 32-roční ľudia do dôchodku, tak povediac predčasného, aby zobrali nejaké odchodné, odstupné a ďalšie benefity...

Na základe zákona č.328/2002 Z.z . o sociálnom zabezpečení policajtov a vojakov a o zmene a doplnení niektorých zákonov (.pdf), podľa § 38 Výsluhový dôchodok ods.1 "Policajt a profesionálny vojak, ktorému sa skončil služobný pomer, má nárok na výsluhový dôchodok, ak služobný pomer trval najmenej 15 rokov." podľa § 30 Druhy dávok výsluhového zabezpečenia "Z výsluhového zabezpečenia sa poskytuje a) výsluhový príspevok, b) odchodné, c) úmrtné, d) výsluhový dôchodok, e) invalidný výsluhový dôchodok, f) vdovský výsluhový dôchodok, g) vdovecký výsluhový dôchodok, h) sirotský výsluhový dôchodok." Pokiaľ ide nárok na výsluhový dôchodok, služobný pomer musí trvať aspoň 15 rokov, nie 12 rokov ako uvádza Kollár. Čo sa týka benefitov, je pravdou, že okrem odchodného existujú aj ďalšie, nie ale odstupné.

zákona č.328/2002 Z.z


...v priebehu pár hodín (po oficiálnych výsledkoch o britskom referende, pozn.) britské finančné trhy stratili toľko financií, koľko zaplatili za 40 rokov na členských príspevkoch do Európskej únie a ešte omnoho viacej...

Krátko po oficiálnych výsledkoch o vystúpení Veľkej Británie z EÚ prišlo 400 najbohatších podnikateľov Veľká Británia o 171 miliárd dolárov (125 miliárd libier), čo predstavuje viac než 15 rokov príspevkov Británie do rozpočtu Európskej únie. Záveń je potrebné zohľadniť, že nie tak "krajina" ako "najbohatší podnikatelia" stratili túto sumu. Výrok preto hodnotíme ako nepravdivý.

Veľká Británia
The Telegraph
The Guardian
varovala


Bývalá vláda, ktorej súčasťou bola aj pani podpredsedníčka parlamentu, boli ste na ministerstve práce, sociálnych vecí, ohlásila rómsku reformu ešte 10. októbra 2010. Po roku a pol potom konštatovala pani Nicholsonová, že áno, ani my sme nič neurobili, potrebovali sme štyri roky.

Je pravdou, že Nicholsonová počas Radičovej vlády pôsobila na ministerstve práce a tiež i to, že bolo riešenie problematiky Rómov zámerom vlády. Presný dátum nejakého oficiálneho spustenia či ohlásenia rómskej reformy, ako uvádza Kaliňák, sme nenašli. Malo ísť však o dlhodobejšie opatrenia , ktoré sa podľa jej slov nepodarilo naplniť pre krátkosť času. Neurobili teda "nič" kvôli rozplánovaniu projektov na štvorročné obdobie. Kaliňákov výrok teda považujeme za zavádzajúci. Jednou z priorít vlády Ivety Radičovej sa v roku 2010 stala Rómska otázka, ktorá sa dostala do jej programového vyhlásenia. Ambíciou bolo prijatie zákona o sociálne vylúčených spoločenstvách (SVS), vytvorenie projektu nultých ročníkov základných škôl či vytvorenie podmienok pre integráciou Rómov. Aj napriek komplexného prístupu Radičovej vlády k riešeniu rómskej otázky sa po 18 mesiacoch od vytvorenia vlády ukázalo, že väčšina riešení ostala len v deklaratórnej podobe. Nicholsonová v tomto období bola štátnou tajomníčkou ministerstva práce, sociálnych vecí a rodiny. V rozhovore pre Parlamentné listy v roku 2017 uviedla : " Ja som prvá, ktorú mrzí, že sme nerobili niektoré veci rýchlejšie. A áno, neurobili sme nič, pretože sme tam boli rok a pol. Keby som dnes vedela, že budem mať šancu iba rok a pol presadzovať naše riešenia, tak to určite urobím rýchlejšie. Boli sme ale pripravení, že budeme vo vláde štyri roky a tak sme mali vypracovanú určitú časovú následnosť projektov ." Dátum zverejnenia analýzy: 22.01.2018 Naspäť Nahlásiť chybu

opatrenia dostala riešení Nicholsonová uviedla


Vnútorná kontrola, povedzme, ministra vnútra, žiadne pochybenia nenašla.

Je pravdou, že vedenie ministerstva vnútro vrátane ministra Kaliňáka sa zatiaľ vyjadrili v zmysle, že žiadne pochybenia v prípade nevidia. V skutočnosti však neexistujú žiadne informácie o tom, že by akákoľvek vnútorná kontrola alebo inšpekcia na ministerstve vnútro vôbec prebehla. Výrok na základe toho hodnotíme ako zavádzajúci. Kauza útoku neonacistov v Nitre sa stala v októbri minulého roku, vyšetrovanie skutku urýchlila až po jeho medializácia v januári v denníku SME. Orgány činné v trestnom konaní kritizoval hlavne generálny prokurátor Jaromír Čižnár, podľa Roberta Kaliňáka a policajného prezidenta Tibora Gašpara k pochybeniu polície nedošlo. Informácie čerpáme iba z mediálnych zdrojov, interné kontroly ministerstva vnútra nie sú verejne dostupné, ročná správa o výsledkoch pôsobenia Sekcie kontroly a inšpekčnej služby MV SR z roku 2013 ešte nebola publikovaná SME (29.1.2014) "Čas tu prispieval k tomu, aby sa mohli tie dôkazy posilniť. Záujmom polície bolo to, aby páchatelia neboli obvinení len z ublíženia na zdraví, ale aj z toho, že mali záujem spôsobiť ťažkú ujmu," povedal minister. Podobný názor má aj premiér Robert Fico. Obvinenie podľa Kaliňáka predĺžila dôsledná príprava a znalecké posudky od lekára, aby páchatelia nevyviazali s ľahkým trestom. Minister zatiaľ nevidí dôvod, aby postup polície v Nitre prešetrila inšpekcia ministerstva vnútra. SME (5.2.2014) Policajný prezident Tibor Gašpar nereagoval na slová generálneho prokurátora Jaromíra Čižnára, ktorý pred poslancami kritizoval vyšetrovanie októbrového útoku neonacistov na Mariatchi bar v Nitre. Povedal, že si počká na závery vlastnej previerky. Generálny prokurátor nechápe, ako mohlo byť vedené trestné stíhanie proti neznámym páchateľom, keď väčšinu konkrétnych útočníkov poznali krátko po incidente. Uznesenie o takomto stíhaní pritom prokurátorke navrhol policajný vyšetrovateľ. „Neviem, akým spôsobom sa robila komunikácia medzi prokuratúrou a konajúcim vyšetrovateľom,“ komentoval to Gašpar. Vedenie prokuratúry v Nitre, ktorá podľa Čižnára vo veci pochybila, sa k prípadu v stredu nechcelo vyjadrovať, keďže kauzu už prevzala Generálna prokuratúra. Po Čižnárovej kontrole je tam napätá atmosféra. Miestny prokurátor, ktorý nechcel byť menovaný, sa pozastavuje nad tým, že jeho kolegyne idú disciplinárne stíhať a policajtov, ktorí vo veci riadne nekonali, ich nadriadení doteraz obhajujú. SME (10.2.2014) „Nakoľko policajt nezistil dôvody väzby, podozrivých prepustil na slobodu, k čomu nebol potrebný súhlas prokurátora. Policajt prepustenie podozrivých následne iba prokurátorke oznámil,“ povedal Ján Ludva, hovorca nitrianskej prokuratúry. Policajt podľa prokuratúry dôvody väzby v októbri skúmal, „pričom nezistil žiadne konkrétne skutočnosti, ktoré by nasvedčovali existencii čo i len jedného z dôvodov väzby“. Z odpisov z registra trestov štyroch zadržaných podľa prokuratúry vyplýva, že iba jeden mal záznam spred takmer 14 rokov. „Toto odsúdenie bolo už zahladené. V takomto prípade sa na páchateľa hľadí, akoby nebol odsúdený.“ Dátum zverejnenia analýzy: 10.02.2014 Naspäť Nahlásiť chybu

ešte nebola publikovaná
SME
SME
SME


...samozrejme dôležité a robia to všetky demokratické vlády, zdvíhajú svoj silný kritický hlas. A povedzte mi, ak je také politika v Maďarsku, takto definovaná, ani nie nami, naozaj, predsedami vlád - Merkelová, Sarkozy, Joseph Daul, Barrosu,...

Nemecká kancelárka A. Merkelová sa k mediálnemu zákonu postavila 22. decembra 2010 , takmer ihneď po jeho prijatí (21. decembra 2010, pozn.), keď Budapešť upozornila , že zákon veľmi pozorne sleduje a varovala Maďarsko pred porušovaním noriem EÚ a demokratických princípov v prístupe k médiám. Francúzsky prezident Sarkozy a francúzska vláda taktiež mediálny zákon kritizovali. Predseda Európskej komisie Barroso sa však k zákonu priamo kriticky nevyjadril, ale ako uvádza euractiv.sk zdôraznil, že "sloboda médií je pre nás posvätný princíp. Je to problém hodnôt, nech o tom nie sú žiadne pochybnosti. V Európskej únii je sloboda médií posvätným princípom. Je to základný princíp." Ďalej Orbána vyzval k vyriešeniu sporných bodov a náprave prípadných nezrovnalostí v zákone, ktorý Európska komisia preskúmala. Podobne ani reakcia predsedy frakcie Európskej ľudovej strany (EPP) Josepha Daula nenasvedčuje výraznú kritiku Maďarska ohľadne mediálneho zákona. Ako píše TASR "Daul zdôraznil, že Maďarský občiansky zväz-Fidesz je stranou demokracie a slobody. Vyjadril nádej, že ak sa zistí, že maďarský mediálny zákon sa prieči európskym normám, tak Maďarsko predloží nutné zmeny zákona . " Menej kritické, vyčkávacie stanovisko Dahla potvrdzuje aj správa Českého rozhlasu .

22. decembra 2010
upozornila
Sarkozy
francúzska vláda
euractiv.sk
vyzval
Európska komisia
TASR
Českého rozhlasu


...posledný svetový index sociálneho progresu, kde Slovensko je na peknom 30. mieste, ako najlepšia krajina na život, tak sa dočítam zároveň, že v oblasti bezpečnosti sme dokonca na 18. celosvetovo (...).

Za rok 2017 dosiahlo Slovensko v indexe sociálneho progresu ( Social Progress Index ) výsledok 80,22 a zaradilo sa tým na 30. miesto spomedzi 128 štátov sveta. V oblasti bezpečnosti ( Personal safety ) sa Slovensko umiestnilo na 18. mieste so skóre 88,4. Výrok hodnotíme ako pravdivý. Index sociálneho progresu meria kvalitu života v jednotlivých krajinách na základe troch kategórii: základné ľudské potreby (Basic Human Needs), základy blahobytu (Foundations of Wellbeing) a príležitosti (Opportunities). V každej kategórii sa hodnotí viacero oblastí, ktoré ovplyvňujú kvalitu života. Do konečného hodnotenia sú zahrnuté výsledky z 50-tich oblastí. Z dlhodobého hľadiska sa kvalita života na Slovensku mierne zlepšuje. Zatiaľčo v roku 2015 dosiahlo Slovensko skóre 78,45 a umiestnilo sa na 25. mieste ( .pdf , s.7), sa v roku 2016 skóre zvýšilo na 78,96. Napriek nárastu však Slovensko kleslo v rebríčku na 35. miesto ( .pdf , s.136).

Social Progress Index
Personal safety
.pdf
.pdf


...my sme využili štandardné ustanovenie, ktoré v zmluve (zmluve o prenájme vodného diela Gabčíkovo, pozn.) jednoducho je napísané, že my môžeme vypovedať túto zmluvu z určitých dôvodov.

Zmluva o prenájme Vodnej elektrárne Gabčíkovo nie je verejne dostupná, nepodarilo sa nám preto zistiť ako sú nastavené podmienky pre jej vypovedanie. Výrok preto označujeme za neoveriteľný.

Správa


Víceméně každý měsíc se také společně setkáváme (čeští europoslanci, pozn.) při pracovní snídani..

Výrok Oldřicha Vlasáka hodnotíme jako pravdivý na základě informací dostupných z osobních stránek jednotlivých českých europoslanců. Pracovní snídaně českých europoslanců probíhají pravidelně a obvykle jsou přizváni i vybraní zástupci z ČR ( Milan Cabrnoch , Olga Sehnalová , Miroslav Ouzký , Libor Rouček ). Například v březnu 2008 proběhla pracovní snídaně se zástupci českých podnikatelů, v dubnu 2012 se zástupci společnosti ČEPS a.s. a Svazu chemického průmyslu ČR, v dubnu 2013 s generálním ředitelem Českých drah.

Milan Cabrnoch
Olga Sehnalová
Miroslav Ouzký
Libor Rouček
březnu 2008
dubnu 2012
dubnu 2013


No viete, ja tu vidím kľúčový problém v tom, že toto je typický prístup súčasnej vládnej koalície. Robiť niečo, o čom pred voľbami absolútne mlčali. O čom sme nepočúvali. Niečo, čo je dokonca úplne v rozpore s predvolebnými sľubmi. Ja viem, že toto neboli slová pána ministra, takže ja to samozrejme rešpektujem. Ale pani premiérka jasne pred voľbami povedala. Nebudeme zvyšovať dane. Dnes máme na stole návrhy, alebo pravdepodobne máme na stole návrhy, ktoré celkom reálne dane budú zvyšovať.

O výrokoch Ivety Radičovej v predvolebných diskusiách si môžete prečítať napríklad v článku SME , napríklad aj volebný program SDKÚ hovorí o tom, že SDKÚ nebude zvyšovať daňové zaťaženie (časť 1.2.8). Ondruš v diskusii naráža konkrétne na dopad zmien daní a odvodov najmä na živnostníkov v súvislosti s paušálnymi výdavkami. Ako sa uvádza napríklad v článku Pravdy : "Problémom môže podľa nich (odborníkov, pozn.) byť najmä obmedzenie paušálnych výdavkov. Teraz si môžu podnikatelia bez zdokladovania znížiť základ dane o 40-percentné paušálne výdavky. Po novom tak budú môcť urobiť len do výšky 200-eur. Kým živnostník s hrubým ziskom 1000 eur si mohol doteraz cez paušálne výdavky odrátať 400 eur, po novom by mu táto suma mala klesnúť na polovicu. V praxi by tak mohol platiť vyššie odvody a dane ako v súčasnosti. Ak by sa chcel väčším poplatkom vyhnúť, musel by si začať viesť účtovníctvo a skutočné výdavky dokladovať cez faktúry."

v článku SME
volebný program
Pravdy


My máme najmenej úradníkov zo všetkých samosprávnych krajov, možno o tretinu menej ako ten čo má najviac.

Presný počet zamestnancov Úradu BBSK nie je na stránke uvádzaný. Počet kontaktov, ktoré sú na "úradníkov" uvedené je 151 vrátane župana (predsedu). Pre porovnanie, Nitriansky samosprávny kraj, ktorý má podobný počet obyvateľov a menšiu rozlohu má uvádzaný kontakt na 213 zamestnancov úradu. Nevieme s určitosťou povedať, či je to konečný počet zamestnancov. Nedokážeme porovnať tieto údaje s údajmi v ďalších krajoch.

Úradu BBSK
Nitriansky samosprávny kraj,


...podľa listu, ktorý mi dal pán generálny riaditeľ (Slovenského národného divadla, pozn.) tak, aby situácia a kondícia v divadle bola dobrá, tak by sme potrebovali určite navýšiť rozpočet o 6 000 000 každý rok...

Z verejných zdrojov nie je možné potvrdiť, že riaditeľ Slovenského národného divadla takýto list s vyčíslenou potrebou dofinancovania ministerke poslal. Dôkaz cez tlačové oddelenie ministerstva neposkytla ani Natália Milanová. Jej tvrdenie preto hodnotíme ako neoveriteľné.


...máme tu väčšiu skupinu ľudí, ktorá je zamestnaná...Máme milión 600-tisíc zamestnancov. A potom tu máme niekoľko 100-tisíc živnostníkov, podnikateľov, majiteľov firiem ako takých.

Je pravdou, že počet zamestnaných prevyšuje počet živnostníkov, podnikateľov a majiteľov firiem. V skutočnosti čísla Štatistického úradu SR však hovoria o takmer 2 miliónoch zamestnancov a niekoľko stotisíc živnostníkov a podnikateľov. Kažimír uvádza nesprávne číslo zamestnaných, výrok preto hodnotíme ako nepravdivý. Štatistický úrad z 2. štvrťroku 2014 uvádza: " Zvýšenie celkovej zamestnanosti ovplyvnil predovšetkým rast počtu zamestnancov o 25,3 tis. (o 1,3 %) na 1 991,8 tis. Počet podnikateľov zostal na minuloročnej úrovni 359,4 tis . V rámci nich vzrástol počet podnikateľov so zamestnancami o 4,3 tis. (o 5,9 %) na 76,9 tis. a klesol počet podnikateľov bez zamestnancov o 4,3 tis. (o 1,5 %) na 282,5 tisíc. Počet živnostníkov, ktorých práca mala formu závislej práce zamestnanca, sa znížil o 2,1 % na 97,5 tis. osôb." Celkový počet pracujúcich (zamestnanci + podnikatelia) je podľa databázy ŠÚ SR (2. štvrťrok 2014) na úrovni 2 353,6 milióna ľudí. Dátum zverejnenia analýzy: 06.10.2014 Naspäť Nahlásiť chybu

Štatistický úrad
databázy


...keby Grécko neriadene odišlo z eurozóny, teda že by skolabovalo a odišlo z eurozóny, tak Slovensko by nemohlo mať budúci rok hospodársky rast rátame okolo 2%, ale mali by sme hospodársky prepad 4%.

Výrok označujeme ako pravdivý. Ak by Grécko opustilo eurzónu, krízový scenár IFP MF SR počíta s možnosťou prepadu ekonomiky o 3,9% HDP. Komentár vydal Inštitút finančnej politiky v júni tohto roku, vtedy o tomto scenári informovali aj viaceré médiá ( TASR, SME) .

IFP MF SR
TASR,
SME)


Máte najväčší počet nezamestnaných za posledných 10 rokov.

Tento výrok patrí medzi obľúbené výroky Roberta Fica. Slovensko nemá najvyššiu nezamestnanosť za 10 rokov. V tomto prípade si je potrebné upozorniť na to, ako v tomto prípade Robert Fico z ľahkosťou narába s číslami. Na úvod relácie Fico zmienil, že máme najvyššiu nezamestnanosť za 8 rokov, v druhej polke to už bolo 10. Moderátorka na to ani raz nereagovala. Štatistický úrad SR, Eurostat aj ÚPSVaR má odlišné štatistiky. Pre porovnanie a relevantnosť uvádzame údaje všetkých troch zdrojov. Výrok R. Fica nie pravdivý vo vzťahu ku žiadnemu zdroju. Najviac sa blíži pravdivosti vzhľadom na mesačnú štatistiku ÚPSVaR. Miera nezamestnanosti podľa nej bola v decembri 2011 na úrovni 13,59%. Horšia miera nezamestnanosti bola naposledy v mesiaci júl 2004 čo je 7 rokov a 5 mesiacov. Nezamestnanosť ÚPSVaR, mesačná, v %:


Po nástupe novej vlády v júni 2010 sme sa snažili pokračovať v niektorých krokoch. Podarila sa nám zmena liekovej politiky.

V 13. septembra 2011 parlament schválil liekovú reformu.

schválil
Hlavné zmeny


Chcem, aby tomu Bratislavčania rozumeli, pretože napríklad dopravný podnik dostáva ročne 70 miliónov eur teraz dostane skoro a ten nárast, respektíve tá čiastka každým rokom narastá. Tento rok dostane o 5,5 milióna viacej, ako minulý rok. Minulý rok dostal viacej ako predminulý rok.

Bratislavský primátor Ivo Nesrovnal hovorí o tom, že Dopravný podnik v tomto roku z rozpočtu dostane takmer 70 miliónov eur, podľa návrhu je to presne 69,5 milióna eur. Tento návrh rozpočtu však ešte nebol schválený, Mestské zastupiteľstvo o ňom odmietlo diskutovať aj na poslednom zasadnutí 26.marca 2015. Bratislava hospodári v rozpočtovom provizóriu a návrh rozpočtu sa ešte môže meniť, čo Nesrovnal neuvádza. Rovnako tak uvádza nepresný rozdiel medzi výdavkami Dopravného podniku medzi rokmi 2014 a 2015. Výrok preto hodnotíme ako nepravdivý.

odmietlo .pdf .pdf .pdf .pdf .pdf .pdf


V roku 2016 ubudlo z evidencie 10,5 tisíca nezamestnaných nad 4 roky.

Na základe informácií Ústredia práce, sociálnych vecí a rodiny, bolo v januári 2016 evidovaných celkovo 72 683 dlhodobo nezamestnaných osôb , t.j. nezamestatní nad 48 mesiacov (štyri roky). K decembru 2016 bolo evidovaných 61 881 nezamestnaných osôb nad 48 mesiacov. Ročný pokles bol 14,86 %, čo znamená, že celkovo ubudlo z evidencie 10 802 osôb nezamestnaných nad 4 roky. Keďže tvrdenie Jána Richtera približne zodpovedá štatistike, hodnotíme výrok ako pravdivý.

dlhodobo nezamestnaných osôb


Čo sa týka toho zariadenia (Dafne, pozn.), stopercentne je to práve z tej rezervy, z toho prebytku ktoré máme, ide to byť riešené, teraz je to riešené v rozpočte, teraz v materiály rozpočtu.

Na základe dokumentu (príloha č. 3) je viditeľný nárast vo výdajoch zariadenia Dafne. Z celkovej sumy výdajov 233 tisíc euro v roku 2012 táto suma vzrástla až na sumu 491 tisíc pre rok 2013 a v roku 2014 dosiahne 492 tisíc eur. Nevieme však overiť, či tento nárast bol spôsobený tým, že toto zariadenie čerpalo peniaze z rezervy, respektíve z prebytku. Dátum zverejnenia analýzy: 05.11.2013 Naspäť Nahlásiť chybu

dokumentu


...Lotyšsko je príklad, ako sa bez devalvácie im podarilo urobiť stabilizačný plán, ale mimochodom, v Lotyšsku sa nie že zmrazovali, nevyplácali trináste a štrnáste platy, v Lotyšsku sa znižovali platy.

Tu má Mikloš aj pravdu (platy sa znižovali).


Pozrite my sme dostali spis Gorila ako poslední, už ho mali pomaly všetci (politické strany pozn.)

R. Sulík vo svojom blogu Čo viem o Gorile 9. januára 2012 napísal: "Ako som sa dozvedel o Gorile? Na jar 2010 ma oslovil Daniel Krajcer s informáciou, že jeho známy nám vie poskytnúť materiál, ktorý hovorí o korupcii obrovského rozsahu. Súhlasil som, a tak sme sa (Juraj Miškov, Daniel Krajcer, jeho známy a ja) krátko nato stretli s človekom, ktorý sa predstavil ako bývalý vysoko postavený zamestnanec SIS. Materiál, ktorý nám tento človek predložil, bol neuveriteľný. Čítame takmer denne o korupcii v štáte, ale tá previazanosť a priamosť vyrážala dych. Mohlo však ísť aj o nejakú predvolebnú spravodajskú hru aj preto, že dotyčný pán nemal žiaden problém nám ten materiál odovzdať. Po návrate domov sme zvažovali, čo s Gorilou urobiť, a tiež sme sa pýtali na názor viacerých ľudí, medzi nimi aj Toma Nicholsona. Dozvedeli sme sa, že tento materiál už Nicholson odovzdal polícii, a aj to, že denník SME má Gorilu už pomerne dlho a odmietli o nej písať. Dozvedel som sa tiež, že tento materiál má vyše 30 ľudí (len ja poznám ďalších štyroch). A dozvedel som sa, že o ňom vie aj Iveta Radičová. Podľa Nicholsona vedel o ňom aj Daniel Lipšic a tiež bývalý minister vnútra Vladimír Palko, poslanec Martin Fedor a ďalší. Podľa Sulíkových slov teda o kauze v tom čase vedeli ľudia z predstavenstva SDKÚ aj KDH. Overiteľné to však nie je. Bývalý riaditeľ Úradu boju proti korupcii Jozef Šátek na svojom blogu spomína tri prípady, kedy sa udalosti opísané v spise Gorila začali riešiť. Prvé dva prípady pri tom podľa neho stroskotali na neochote Ministerstva vnútra SR a Policajného zboru SR (v roku 2006 pred voľbami), respektíve povolebnej snahe SIS, Ministerstva vnútra SR a nového riaditeľa Úradu boja proti korupcii Gašpara o dokončenie tejto kauzy. Z blogu vyplýva, že upovedomená o kauze nebola len SDKÚ skrz Mikuláša Dzurindu, ale aj SMER skrz Róberta Fica. Aj napriek tomu sa však ani Dzurinda, ani Fico nikdy nevyjadrili, kedy konkrétne spis obdržali. Kedy sa k spisu dostal Daniel Lipšic a KDH nie je rovnako jasné. Avšak, ak Béla Bugár 27. januára 2012 v rozhovore pre SME hovoril pravdu, potom strana Richarda Sulíka spis Gorila nedostala ako posledná. Kedy ste o nej prvýkrát počuli? "Od vás. Keď som v decembri odchádzal z Národnej rady, zastavili ma novinári a niekto sa spýtal na Gorilu. Vtedy som to nečítal. Vtedy som sa aj prvýkrát stretol s tým materiálom. Prečítal som len tú kratšiu - asi 18-stranovú - verziu." Väčšina politikov nám hovorila, že v predchádzajúcich rokoch počuli, že niečo také existuje. Vedeli ste o tom? "Nie, vôbec." Roky sa hovorí, že tu poletujú dokumenty o korupcii pri privatizácii. "Poletovali tu veci o rôznych veciach. O tom, čo sa píše v Gorile, som nepočul." Nie je samozrejme možné potvrdiť pravdivosť Bugárových slov, preto ani nemožno jednoznačne povedať či SaS mala spis k dispozícii skôr ako B. Bugár ergo Most-Híd. Ak by tomu tak bolo, R. Sulík by nehovoril pravdu. Dátum zverejnenia analýzy: 12.02.2012 Naspäť Nahlásiť chybu

Čo viem o Gorile
blogu
rozhovore


Pokiaľ ide o budúci rok, samotná vláda pripúšťa, veď to máte pán minister v stanovisku ministerstva financií, treba si to pozrieť, že na budúci rok hospodársky rast klesne. No tak to je vynikajúca vláda, ktorá si dopredu plánuje na rok 2011 pokles hospodárskeho rastu.

V návrhu štátneho rozpočtu na rok 2011 sa píše: "Spomaľovanie rastu v budúcom roku je však prirodzené, nakoľko fiskálne stimuly nemôžu byť poskytované v doterajšej miere kvôli nárastom verejných dlhov. Eurozóna bude v budúcom roku šetriť viac, nakoľko v niektorých krajinách je potreba šetrenia už vynucovaná situáciou na finančných trhoch. Šetrenie bude prebiehať aj u našich dvoch hlavných obchodných partnerov Nemecka a ČR. V prípade Nemecka však šetrenie bude pozvoľné, nakoľko deficit nestúpol až tak výrazne a krajina má status bezpečnej investície v rámci štátnych dlhopisov eurozóny.Spomaľovanie rastu neposkytntím stimulov má navyše nezadlžovaním krajiny vytvoriť podmienky na dlhodobejší rast." Z toho vyplýva, že spomaľovanie rastu u nás je naviazané na spomaľovanie rastu obchodných partnerov, a teda nie úplne na to, že by si to vláda I. Radičovej svojvoľne naplánovala, ako to môže zo slov R. Fica vyplývať.

návrhu


Keď 30 poslancov podá návrh a chce diskutovať o niečom, tak musí sa schváliť program. Nakoľko ste to neschválili, tak sme nemali inú možnosť, keď sme chceli diskutovať, tak sme podali podľa článku 88 Ústavy návrh na odvolanie člena vlády, kde stačí 30 podpisov poslancov.

Je pravdou, že ak 30 poslancov navrhne program schôdze NR SR, predseda NR SR síce musí schôdzu zvolať, ale o programe sa hlasuje. V prípade odvolávania člena vlády Ústava SR hovorí, že návrh na odvolanie člena vlády sa prerokuje. Pravidlá pôsobnosti a fungovania NR SR upravuje Zákon (.pdf) č. 350/1996 Z.z. o rokovacom poriadku Národnej rady SR. § 17 a § 24 ods. 1 rokovacieho poriadku hovorí o programe schôdze: § 17: (2) Predseda národnej rady zvolá schôdzu národnej rady aj vtedy, ak o to písomne požiada najmenej pätina jej poslancov (30 poslancov, pozn.). Poslanci v žiadosti uvedú, čo navrhujú prerokovať na schôdzi národnej rady. V takom prípade predseda národnej rady zvolá schôdzu národnej rady do siedmich dní... (3) Návrh, ktorý sa má prerokovať na schôdzi národnej rady zvolanej podľa odseku 2, predseda národnej rady zašle vláde na zaujatie stanoviska a pridelí ho príslušnému výboru na prerokovanie, ak sa tak nestalo už predtým. Ak vláda nezaujme do zvolania schôdze stanovisko, národná rada návrh prerokuje bez stanoviska vlády. § 24 Program schôdzí národnej rady (1) Národná rada na začiatku každej schôdze prerokuje návrh programu schôdze navrhnutý predsedom národnej rady a o jeho schválení rozhoduje hlasovaním. Z uvedeného jasne vyplýva, že ak o schôdzu požiada 30 poslancov, predseda parlamentu zvolá schôdzu a NR SR návrh prerokuje na tejto schôdzi. Program schôdze je prerokovaný a hlasuje sa o jeho schválení. Béla Bugár tvrdí, že keďže takýmto spôsobom sa opozícii nedarilo dostať do programu schôdze NR SR istý bod, nemali inú možnosť, ako si vynútiť jeho prejednanie, než podaním návrhu na odvolanie člena vlády Boreca. Podanie návrhu na odvolanie člena vlády upravuje čl. 88 Ústavy SR, v ktorom sa uvádza: "Návrh na vyslovenie nedôvery vláde Slovenskej republiky alebo jej členovi prerokuje Národná rada Slovenskej republiky vtedy, keď o to požiada najmenej pätina jej poslancov. " Dátum zverejnenia analýzy: 14.01.2013 Naspäť Nahlásiť chybu

Zákon
čl. 88 Ústavy


A potom máte daň z príjmov. Aj sa zameriame na daň z príjmov PO, 1% navyše je statický prepočet, hovorí o 100 mil. € (zvýšené príjmy do štátneho rozpočtu pozn.)

Toto som nemohla nikde nájsť. Zvýšená daň z príjmu právnických osôb (23 %), ktorá sa bude platiť od januára 2013 prinesie do štátneho rozpočtu, podľa denníka Pravda , príjmy vo výške 360 mil. eur.

Pravda


(...) človeka(Mariána Kotlebu, pozn.), ktorý kooperuje s Jobbikom maďarským, robí s ním spolu demonštrácie (...)

Doposiaľ prebehla iba jedna demonštrácia, na ktorej sa podielali strany ĽSNS a strana Jobbik spoločne. Išlo o protest proti migrantom v Gabčíkove dňa 1.9.2015, čo naznačuje určitú formu spolupráce o ktorej hovorí Anton Hrnko. Avšak vzhľadom k tomu, že podobná kooperácia medzi jednotlivými stranami sa nie je opakovaná, výrok hodnotíme ako závadzajuci.

protest proti migrantom
TREND


Ale ide o tu voľbu policajného prezidenta. Komisia prvotná (podľa návrhu, pozn.), na ministerstve vnútra, je zložená zo siedmich členov. Tak je to navrhnuté. Dvoch menuje minister vnútra, jedného generálny prokurátor, jedného rektor Policajnej akadémie a ďalší ľudía, ktorí bezprostredne s ministrom nesúvisia. A potom to ide na parlamentný výbor.

Síce návrh novely zákona o policajnom zbore ešte v čase, kedy Farkašovský výrok povedal, nebol finálny, výrok hodnotíme ako zavádzajúci nie kvôli jeho chýbajúcej finálnej verzii, ale kvôli ľuďom nominujúcim členov komisie na výber policajného prezidenta, ktorí podľa Farkašovského s ministrom vnútra bezprostredne nesúvisia. V overení sme prihliadali na návrh, ktorý na rokovanie vlády predložila ministerka vnútra Denisa Saková v auguste 2018. Farkašovský sa tak ako Rajtár v rovnakej televíznej relácii odvoláva na návrh novely zákona o Policajnom zbore SR, ktorú začalo ministerstvo vnútra pripravovať ešte pod vedením Tomáša Druckera v apríli 2018 ako reakciu na nízku dôveru polícii zo strany verejnosti a stále sa stupňujúci sa hlas protestujúcich na uliciach po tragickej vražde novinára Jána Kuciaka a jeho snúbenice Martiny Kušnírovej. Jednou z požiadavok organizátorov a účastníkov protestov bolo tiež odstúpenie vtedajšieho policajného prezidenta Tibora Gašpara. Drucker oznámil zmeny obsadzovania riadiacich pozícií v policajnom zbore v apríli 2018, návrh chcel predložiť do parlamentu v júni 2018. Gašpara však neodvolal, ešte v apríli 2018 podal demisiu. Návrh novely zákona o policajnom zbore na rokovaní vlády predstavila v auguste 2018 Druckerova nástupkyňa, ministerka Denisa Saková. Novela však čelí nielen kritike verejnosti, konsenzus nepanuje ani medzi koalíciou. Preto je potrebné dodať, že návrh novely zákona pravdepodobne nie je finálny. Jeho verziu, ktorú ministerka vnútra Denisa Saková predložila na rokovanie vlády, vláda stiahla. Premiér Pellegrini sa neskôr v médiách vyjadril , že v stredu 12.9.2018 bude vláda schvaľovať novelu zákona, no napríklad bez funkčného obdobia policajného prezidenta. Takýto materiál však v programe rokovania vlády nebol. Nie je preto presne jednoznačné určiť, čo v novele ostane a čo sa naopak zmení. Podľa pôvodného návrhu z augusta 2018, § 33c: " Výberové konanie na funkciu prezidenta Policajného zboru uskutočňuje komisia, ktorá má sedem členov. Dvoch členov komisie menuje minister vnútra Slovenskej republiky a po jednom členovi komisie menuje generálny prokurátor Slovenskej republiky, prezident Policajného zboru, riaditeľ Úradu inšpekčnej služby, rektor Akadémie Policajného zboru a odborový orgán, ktorý má najviac členov z príslušníkov Policajného zboru. Za člena komisie možno vymenovať len osobu, ktorá má morálne a odborné predpoklady na nestranný výkon funkcie člena komisie a je spôsobilá posúdiť uchádzača podľa § 33d ods. 1. Generálny prokurátor Slovenskej republiky nesmie za člena komisie vymenovať osobu, ktorá je príslušníkom Policajného zboru." Farkašovský vo výroku spomína, že okrem ministra, generálneho prokurátora a rektora Policajnej akadémie nominujú členov komisie ľudia, ktorí bezprostredne s ministrom nesúvisia. Myslel teda samotného prezidenta Policajného zboru, riaditeľa Úradu inšpekčnej služby a odborový orgán. Prezident Policajného zboru by však aj po tejto zmene s ministrom bezprostredne súvisel, keďže ten menuje dvoch členov komisie. Čo sa týka riaditeľa Úradu inšpekčnej služby - podľa Sakovej návrhu zákona § 33f "(1) Príslušníka Policajného zboru do funkcie riaditeľa Úradu inšpekčnej služby vymenúva vláda na návrh ministra vnútra Slovenskej republiky na základe výberového konania a po verejnom vypočutí vo výbore pre obranu a bezpečnosť, ak tento výbor odporučí jeho vymenovanie." Môžeme teda konštatovať, že istým spôsobom aj riaditeľ tejto služby s ministrom bezprostredne súvisí. Odborový orgán zložený prevažne z príslušníkov policajného zboru s ministrom bezprostredne nesúvisí, keďže tí spadajú priamo pod prezidenta Policajného zboru. Časť výroku o parlamentnom výbore je pravdivá a korešponduje so Sakovej návrhom zákona. V ňom podľa § 33a " (1) Príslušníka Policajného zboru do funkcie prezidenta Policajného zboru vymenúva minister vnútra Slovenskej republiky na základe výberového konania a po verejnom vypočutí vo výbore Národnej rady Slovenskej republiky pre obranu a bezpečnosť (ďalej len „výbor pre obranu a bezpečnosť“), ak tento výbor odporučí jeho vymenovanie." Dátum zverejnenia analýzy: 10.09.2018 Naspäť Nahlásiť chybu

novely Druckera požiadavok oznámil konsenzus stiahla. vyjadril programe návrhu


Najväčšie škandály nevznikajú tak, že SIS alebo niekto iný odpočuje nejaký telefonát alebo že by sa komplikovaným spôsobom niečo niekde zisťovalo a preverovalo. Obrovské množstvo škandálov na Slovensku a tých najväčších vzniklo tak, že došla anonymná informácia z nejakého prostredia. Uvediem príklad. Nejaký podnikateľ podporuje politickú stranu a politická strana mu  zrazu nevyjde v ústrety, pretože ten podnikateľ má nejaké predstavy, tak podnikateľ po slovensky povedané praskne tú politickú stranu a niečo na ňu povie. Anonymná informácia teraz.

K overeniu výroku sme nenašli dostatok relevantných informácií vzťahujúcich sa k "obrovskému množstvu škandálov".


Pán poslanec Janiš za SDKÚ hneď pri prvej voľbe (generálneho prokurátora, pozn.) navrhoval pána Trnku.

Viacero zdrojov potvrdilo ( SITA , SME ), že Stanislav Janiš navrhol pri prvej voľbe generálneho prokurátora Dobroslava Trnku. Komentoval to so slovami: „Predpokladám, že návrhov bude viac a tým sa vytvorí priestor na diskusiu, aby parlament vybral najlepšieho kandidáta."

SITA SME navrhol


KDH, ktoré na začiatku, keď tá téma vzišla aj vašimi ústami alebo ústami pána Figeľa hovorila, že síce neni to dobré riešenie, ale sme za tú pôžičku a keď ste videli ako ultrapopulistické strany SDKÚ, SaS povedali, že žiadne peniaze Grécku, zrazu váš podpredseda Lipšic vyhlasoval teda, že ani KDH nepodporí pôžičku Grécku.

Ján Figeľ ešte 11. mája povedal , že "Finančná pomoc Grécku je nevítané, ale nevyhnuté riešenie. Vyberáme len z nepríjemných možností, ale každá iná alternatíva je len horšia." Daniel Lipšic sa proti “takto navrhnutej pôžičke Grécku" vyslovil napríklad 12. mája na svojom blogu .

povedal blogu


(Vláda, pozn.) dáva ďalšie odvody, zvyšuje poistnú daň, daň z poistenia a tak ďalej.

Vláda (koalícia Smer-SD, SNS, Most-Híd) od svojho nástupu v marci prijala 2016 sedem opatrení, ktorými zvýšila alebo zmenila daň z príjmov a odvody zo zdravotného a sociálneho poistenia. Zvýšila sa aj sadzba spotrebných daní pri motorovom benzíne a nafte a tabakových výrobkov. Zavedený bol odvod z neživotného poistenia pre poisťovne. Výrok hodnotíme ako pravdivý. Čo sa týka daní z príjmov, tak od 1. januára 2018 sa zaviedla daň z dividend, teda z vyplateného podielu zo zisku, pre fyzické osoby vo výške 7 % ( § 15 zákona č. 595/2003 Z.z.). Od 1. januára 2018 sa takisto čiastočne zrušilo oslobodenie od dane pri príležitostných príjmoch do 500 eur. Po novom sa podľa § 8 zákona č. 595/2003 Z.z. "za príležitostnú činnosť sa nepovažuje činnosť vykonávaná na základe zmluvného vzťahu". Oslobodenie od dane sa môže teda uplatniť len v prípade, že na odmenu do výšky 500 eur nie je uzavretá zmluva, prípadne pokladničný doklad. V prípade zdravotného a sociálneho poistenia sa od 1. januára 2017 podľa § 138 zákona č. 461/2003 Z.z. zvýšil maximálny vymeriavací základ na platenie poistného do Sociálnej poisťovne na sedemnásobok priemernej mzdy. Od 1. januára 2017 sa takisto úplne zrušil maximálny vymeriavací základ na zdravotné poistenie. Odvody na zdravotné poistenie sa platia z celkového dosiahnutého vymeriavacieho základu. Ďalšou zmenou platnou od 1. januára 2018 je zvýšenie zdravotných a sociálnych odvodov pre samostatne zárobkovo činné osoby, ktoré sa zvýšili z minimálne 208,16 eur v roku 2017 na 215 eur v roku 2018. Od 1. januára 2018 sa podľa § 13a zákona č. 580/2004 Z.z. zrušila odvodová odpočítateľná položka pre zamestnávateľov za zamestnancov na zdravotné poistenie. Odpočítateľná položka na zdravotné poistenie sa v súčasnosti vzťahuje iba na odvody zamestnanca. Od 1. januára 2019 sa majú z odmeny profišportovca – zamestnanca platiť odvody na zdravotné i sociálne poistenie v plnej výške. Viacerí majitelia športových klubov vyhlásili, že toto opatrenie pre nich môže znamenať zánik. Od 1. februára 2018 sa § 6 zákona č. 98/2004 Z.z. zvýšila sadzba na motorový benzín, ktorý neobsahuje biopalivo, z pôvodných 550,52 na 554 eur na 1000 litrov. Od 1. februára 2017 sa podľa § 44u zákona č. 106/2004 Z.z. zvýšila sadzba dane z tabaku na 73,90 eura/kg. Medzi poslednými zmenami, ktoré boli prijaté vládou patrí 8-percentná daň z neživotného poistenia, ktorá bola odsúhlasená v máji 2018. Po schválení návrhu 8-percentnej dane z neživotného poistenia Slovenská asociácia poisťovní spustila kampaň, podľa ktorej sa "vláda novou daňou chystá uvaliť na zodpovedných ľudí a poistky kvôli nej budú drahšie. Nový zákon prináša problematickú retroaktivitu, zvýši poistné a môže mať negatívny dopad na štát, poisťovne aj poistených." Podľa Ministerstva financií SR k zvyšovaniu poistiek dôjsť nemusí a ide vraj iba o šírenie paniky zo strany poisťovní. Dátum zverejnenia analýzy: 01.10.2018 Naspäť Nahlásiť chybu

§ 15
§ 8
§ 138
zrušil
zvýšenie
§ 13a
profišportovca
§ 6
§ 44u
poistky


Doteraz vždy NATO používalo bombardovanie, či v Juhoslávii, Iraku, alebo Afganistane.

Ja síce pravdou, že v Juhoslávii aj Afganistane NATO používalo letecké útoky, v Iraku však boli jednotky NATO len za účelom trénovania jednotiek irackej vlády. V Juhoslávii ostali mierové jednotky NATO aj po uzavretí Daytonskej mierovej dohody, nie je teda pravdou, že NATO "vždy" používa len bombardovanie. Minimálne v prípade Iraku to nebola pravda.

Operation Deny Flight
Operation Deliberate Force
30 obetí
IFOR
SFOR
Kosove
Human Rights Watch
prvý prípad
článok č. 5
Operation Enduring Freedom
6. marca
Francúzsko a Nemecko
pôsobili


Pán Mikulec je toho svetlým príkladom, pretože nielen zlyhal ako šéf krízového štábu, ale zlyhal aj ako človek, klamal a podpisoval za jasne nevýhodné zmluvy s firmou, ktorú doporučil človek, ktorý pomáhal osvetľovať volebnú noc a ktorý má jasné vzťahy, propagoval premiéra Hegera aj premiéra bývalého Matoviča, čiže je to jasný konflikt záujmov a zhadzovať to tým, že len 2000 bolo vyplatené, no bolo vyplatených iba 2.000 EUR, pretože sa na to našťastie čoskoro prišlo.

Minister Mikulec dohodol zmluvu s firmou, ktorá už v minulosti spolupracovala so stranou OĽaNO. Konkrétne firma GD Identity , ktorú vlastní Július Slovák, ozvučovala volebnú noc v centrále OĽaNO. Teraz by mala firma manažovať utečeneckú krízu. Pred voľbami zháňala hlasy pre súčasného premiéra Eduarda Hegera, ktorý priznal, že sa s majiteľom IG Identity pozná. Koalícia Mikulcov výber kritizuje. Firma GD Identity sa podieľa na štátnej zákazke prostredníctvom vybranej firmy Dustream production . Minister vnútra Mikulec to priznal na tlačovej konferencií vo veľkokapacitnom centre v Michalovciach, ďalej dodal, že s nápadom, aby ministerstvo najalo na manažovanie utečeneckej krízy súkromnej firmy, prišiel majiteľ GD Identity a premiérov známy Július Slovák. Mikulec na tlačovke tiež potvrdil, že Slovák poskytol štátu 8 koordinátorov (manažérov), ktorých dokopy vyplatia v hodnote 2000 eur. Celkovo firma Dustream production doteraz vykonala pre štát v práce vo výške 200 tisíc eur , pričom rámcová zmluva je podpísaná na 2,5 mil. eur.

Na obvinenia reagoval po rokovaní vlády minister vnútra Roman Mikulec, ktorí povedal , že štát nepresunul riadenie krízy na súkromné firmy. Súkromné firmu sú len ďalším z komponentov podriadených štátu, tak aby bolo zvládanie humanitárnej pomoci naďalej udržateľné.

„Vzhľadom na obmedzené kapacity ministerstva vnútra, sekcie krízového riadenia i dobrovoľníkov, ale aj vyčerpaných materiálnych kapacít štátnych hmotných rezerv či Hasičského a záchranného zboru (HaZZ) sme potrebovali subjekt, ktorý tam bude organizovať pomoc a zároveň dokáže ihneď zabezpečiť postele, stany a ďalšie potrebné vybavenie na prijatie utečencov a fungovanie veľkokapacitného centra,“ dodal Mikulec.

S firmou Dustream production je uzavretá rámcová zmluva na 2,5 milióna eur. Firmu odporučil Mikulcovi Július Slovák , ktorý už v minulosti pre stranu OĽaNO pracoval.

firma GD Identity

vlastní

Dustream production

tlačovej konferencií

200 tisíc eur

dodal Mikulec.

rámcová zmluva

Július Slovák


Nakoniec bol to Smer, za ktorého tie náklady (pozn. potravinárov) išli prudko hore, či už tými spomínanými pokutami a, 1.000.000 EUR za hnedý kaleráb alebo napr. tými kadejakými rôznymi príplatkami, čo napríklad aj pekári potom reálne niektorí museli zatvoriť.

V roku 2014, za ministrovania Ľubomíra Jahnátka, presadil Smer prísne pokuty pre obchodné reťazce. Pokuty mali byť udeľované pri opakovanom a závažnom porušení zákona. Napriek tomu, že takýchto drakonických pokút bolo udelených viac ako štyridsať, vymožená bola iba jedna. V roku 2019 Smer presadil aj vyššie sadzby príplatkov za prácu počas voľných dní a nočnú prácu. To predstavovalo problém najmä pre povolania, ktoré vykonávajú svoju prácu v noci, ako napríklad pekári, ktorým sa markantne zvýšili náklady. Pre menšie pekárne to bolo likvidačné opatrenie a niektoré museli aj zatvoriť prevádzky. Výrok Richard Sulíka preto hodnotíme ako pravdivý.

V roku 2014 minister pôdohospodárstva za Smer Ľubomír Jahnátek zaviedol prísnejšie sankcie pre obchodné reťazce s cieľom zlepšiť kvalitu predávaných výrobkov a uprednostniť predaj domácich výrobkov. Za potraviny po dobe minimálnej trvanlivosti či hnilé ovocie a zeleninu mohol obchodný reťazec dostať až miliónové pokuty.

Od roku 2014, odkedy sú takzvané miliónové pokuty súčasťou našej legislatívy, tak veterinári udelili vo viac ako 40 pokút, avšak len jeden reťazec pokutu naozaj zaplatil.

Pokuty boli nastavené veľmi prísne, dokonca likvidačne, neboli však udeľované za “hnedé kaleráby”. Pokuta v minimálnej výške milión eur mohla byť udelená len, ak inšpekcia zistila opakované závažné pochybenia v priebehu jedného roka. Konkrétne reťazec Billa dostal pokutu za opakované pochybenie - za piškóty a lieskové orechy po dátume minimálnej trvanlivosti.

Počas koaličnej vlády v roku 2019 Smer presadil nové sadzby príplatkov za prácu v sobotu, nedeľu a nočnú prácu. Podľa novely výška príplatkov ku mzde rastie proporcionálne tomu, ako rastie výška minimálnej mzdy.

Pekárom sa tak v priebehu niekoľkých rokoch cena práce za zvýšila takmer o 84 percent. Sektor potravinárstva a pekárstva je veľmi senzitívny na zvyšovanie mzdových nákladov, ktoré súvisia práve s rastom minimálnej mzdy a sociálnych príplatkov naviazaných na zvyšovanie minimálnej mzdy.

V roku 2020 sa objavili prvé správy, že malé pekárne likviduje rast minimálnej mzdy a niektoré kvôli tomu museli aj zatvoriť prevádzky.

zaviedol
udelili
zistila
piškóty a lieskové orechy
presadil
zvýšila
likviduje
zatvoriť


A najlepšie o tom svedčí fakt, že za dva roky sme sa dostali z historicky najnižšieho verejného dlhu aký Slovensko kedy malo oproti HDP, na historicky najvyšší verejný dlh aký kedy Slovensko malo za dva roky. Za dva roky táto vláda dokázala zadĺžiť slovenských občanov o 87 tisíc slovenských korún na občana a teda na štvorčlennú rodinu o 350 tisíc korún.

Slovensko zaznamenalo najnižší verejný dlh oproti HDP v roku 1995, kedy dosiahol 22,1%. Najvyšší verejný dlh dosiahlo Slovensko v roku 2000- 50,4%. V období vlády R. Fica Slovensko nedosiahlo ani rekordne nízky ani rekordne vysoký verejný dlh. I. Mikloš neuvádza, ktoré dva roky berie ako referenčné pri zadĺžení občanov v absolútnych číslach. Ak zoberieme porovnanie rokov 2007 a 2009, absolútny dlh narástol z 543,851 mld. Sk na 680,365 mld. Sk. Pri prepočte na obyvateľa sa dlh zvýšil o 25 280 Sk.

(Počet obyvateľov: 5,4 mil. podľa ŠÚ SR , pri výpočtoch boli použité štatistiky MF SR a Eurostat )

ŠÚ SR
MF SR
Eurostat


Nevysielali ste, 10-20-tisíc bolo na našich demonštráciách bežne, a keď bude treba, budú opäť v uliciach tí ľudia.

Na najväčšom opozičnom proteste 17. novembra 2021 sa podľa odhadov zúčastnilo maximálne 15-tisíc ľudí, protesty však vtedy neorganizovali len politické strany. Na ostatných protestoch sa zúčastňovali stovky až tisíce ľudí. Média vrátane verejnoprávnej RTVS o týchto opozičných protestoch pravidelne informovali v článkoch aj reportážach. Výrok Andreja Danka preto hodnotíme ako nepravdivý.

V období 2020 až 2023 sa na Slovensku uskutočnilo niekoľko protestov, ktoré boli organizované alebo sa ich zúčastňovali predstavitelia vtedajšieho opozičného bloku, ale aj mimoparlamentných strán. Protestovalo sa proti covidovým opatreniam, obrannej dohode s USA, aj proti vládnym opatreniam .

Tradične protestovalo na výročie Nežnej revolúcie. V roku 2020 sa odohrali pravdepodobne najväčšie opozičné protesty predchádzajúceho volebného obdobia, na účasť vyzýval ľudí vtedy opozičný Smer-SD, mimoparlamentná SNS, ale aj ďalšie opozičné strany. Paralelne sa vtedy odohrávali viaceré zhromaždenia, protest okrem politických strán organizovali aj futbaloví fanúšikovia Ultras Slovan.

Ministerstvo vnútra informovalo , že protestov sa zúčastnilo niekoľko tisíc osôb. Podľa bezpečnostného analytika Martina Královiča celkovo v uliciach protestovalo 10-tisíc až 15-tisíc ľudí. Verejnoprávna televízia informovala o protestoch aj vo večerných správach, hneď v prvej reportáži (v čase od 3:30).

V roku 2021 boli už opozičné protesty na na výročie Nežnej revolúcie menšie. Podľa informácii médii pred parlamentom protestovali stovky ľudí. Verejnoprávna televízia informovala o protestoch na spravodajskom portáli aj vo večerných správach (v čase od 1:57). Na 17. novembra 2022 Smer-SD zorganizoval autoprotest s účasťou viac ako 200 áut, o čom tiež RTVS informovala (v čase od 21:29).

Tradične sa opozičné protesty konali na Deň Ústavy SR 1. septembra. V roku 2021 zorganizoval Smer-SD protest v Košiciach, na ktorom sa zúčastnilo približne 6-tisíc ľudí a o danom zhromaždení informoval aj portál RTVS . O niečo menej ľudí sa v ten istý deň zúčastnilo aj v Bratislave. Verejnoprávna televízia informovala o protestoch aj vo večerných správach (v čase od 0:35). O rok na to už bola účasť na proteste slabšia. Na košickom proteste sa 1. septembra 2022 zúčastnilo okolo 2-tisíc ľudí.

RTVS informovala aj o proteste z 26. januára 2022, kedy prišlo opozíciu podporiť približne tisíc ľudí. Verejnoprávna televízia informovala o protestoch aj vo večerných správach (v čase od 9:43).

26. februára 2022 sa konali protesty proti obrannej zmluve s USA, kde sa zišli stovky ľudí. Verejnoprávna televízia taktiež informovala o protestoch aj vo večerných správach (v čase od 7:10).

V roku 2022 RTVS tiež informovala o proteste 20.9., ktorý bol organizovaný stranou SMER-SD a Danko na ňom vystúpil pred davom 3-tisíc až 5-tisíc ľudí. Verejnoprávna televízia priniesla reportáž o protestoch aj vo večerných správach (v čase od 7:32).

covidovým
obrannej dohode
vládnym opatreniam
odohrali
vyzýval
odohrávali
viaceré
informovalo
protestovalo
informovala
2021
spravodajskom portáli
večerných správach
zorganizoval
informovala
6-tisíc
RTVS
menej
informovala
2-tisíc
proteste
tisíc
informovala
protesty
informovala
3-tisíc
5-tisíc
priniesla


Slovensku sa začína dariť. Budúci rok odhady hovoria 3,6-3,8 % hospodársky rast (Slovenska, pozn.).

Takzvaná zimná hospodárska prognóza EK predpokladala hospodársky rast pre rok 2015 vo výške 2,5 % HDP a v roku 2016 približne 3,2 %. Jarná , a zatiaľ najnovšia, hospodárska prognóza uverejnená v máji predpokladá ešte lepšie výsledky. Rast slovenského hospodárstva v tomto roku by podľa nej mal dosiahnuť 3 % a v budúcom roku 3,4 % HDP. Podľa výsledkov zasadania Výboru pre makroekonomické prognózy z júna má však byť v roku 2016 rast až na úrovni 3,7 % . Výrok hodnotíme ako pravdivý.

zimná Jarná výsledkov


Janiš to urobil v časovej tiesni (navrhol D. Trnku za kandidáta na GP pozn.), keď nebolo jasné kto koho chce vlastne navrhnúť. Povedal to, alebo navrhol to na samom začiatku ešte predtým, ako sme si vypočul kandidátov. Urobil to omnoho skôr ako sme zladili noty v rámci vládnej koalície.

Janiš navrhol D. Trnku, ked koalícia ešte nemala spolocného kandidáta. SITA z dna 20. októbra 2010: " Koalícia sa nedohodla na predložení spolocného kandidáta na post generálneho prokurátora. Dnes to po stretnutí predsedov štyroch koalicných strán oznámil novinárom predseda SaS Richard Sulík. 'Zhoda na spolocnom kandidátov nie je a pravdepodobne ani nebude. My sme ponúkali dohodu na jednom kandidátovi, žial takýto návrh nebol prijatý.' Podla predsedu Most-Híd Bélu Bugára jeho strana, SaS i KDH boli ochotné podporit kandidáta SDKÚ-DS, nebolo to však akceptované. SDKÚ-DS vlastného kandidáta nepredloží. Jej poslanec Stanislav Janiš však navrhol ako kandidáta súcasného generálneho prokurátora Dobroslava Trnku."

SITA


Na jedno volné pracovné miesto čaká 49 nezamestnaných.

Ostatné dostupné štatistiky Ústredia práce, sociálnych vecí a rodiny z júla 2011 udávajú 386 307 nezamestnaných osôb, počet voľných pracovných miest je 7855.

štatistiky TASR


Výrobca tejto vakcíny Sputnik V automaticky viac-menej pri každom kontrakte, ktorý uzatvára, tak sa snaží v tej danej krajine zabezpečiť aj výrobu.

Výrobcom ruskej vakcíny Sputnik V je Gamaleyevo národné centrum pre epidemiológiu a mikrobiológiu v spolupráci s Ruským priamym investičným fondom (RDIF). Na oficiálnom webe vakcíny konzorcium uvádza , že pre globálny trh ju budú produkovať partneri v Indii, Brazílii, Číne, Južnej Kórei a v iných krajinách. Výrobcovia tiež uvádzajú , že počnúc februárom 2021 začalo očkovanie touto vakcínou v Bolívii, Alžírsku, Kazachstane, Turkmenistane, Palestíne, Spojených arabských emirátoch, Paraguaji, Maďarsku, Arménsku, Bosne a Hercegovine, Venezuele a v Iráne. Hovorca ruskej vlády Dmitrij Peskov sa začiatkom februára vyjadril, že Rusko by chcelo začať Sputnik V vyrábať aj v zahraničí, keďže dopyt po vakcíne rastie. Gamaleyov inštitút nereagoval na otázku portálu Demagóg.SK, či sa pri uzatváraní zmlúv na dodávku vakcín automaticky snaží o ich výrobu v danej krajine. Tvrdenie Igora Matoviča preto hodnotíme ako neoveriteľné.

je uvádza uvádzajú Hovorca


napríklad v Bratislave Púčikovi sa ukončilo, rozhodol o tom. Oni nemajú na menovacom dekréte napísané, že od kedy do kedy ste boli menovaní.

Podľa stanov SNS : Paragrafu 12, čl. 2: Predseda Krajskej rady SNS je volený a odvolávaný predsedníctvom SNS. Funkčné obdobie v stanovách nie je bližšie upravené. Slota odvolal Púčika , predsedu KR SNS, otvorene podporoval Belousovovú.

Podľa stanov SNS
odvolal Púčika


Ešte na poslednú chvíľu sme nevedeli, že tento bod programu príde na toto rokovanie. Sedeli sme na ústavnoprávnom výbore niečo pred desiatou, dostali sme na stôl pozvánku, že 10:15 bude výbor k tomuto bodu programu. Ani sme to nemali prečítané, čiže mali sme nejakých 15 minút k tomu, aby sme sa pripravili na ďalšie rokovanie.

V návrhu programu v pozvánke predsedu Národnej rady Pavla Pašku na jej 18. schôdzu sa Vládny návrh zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov skutočne nenachádza. Neexistuje ale možnosť overiť konkétne časové údaje Gábora Gála v prípade prerokovania spomenutého zákona Ústavnoprávnym výborom, keďže dostupné záznamy o legislatívnom procese daného návrhu zákona NRSR ich neobsahujú. Taktiež je nemožné overiť, kedy sa dozvedel o zaradení tohto bodu programu do rokovania, spomenutý návrh zákona má ale dátum doručenia 26. apríla 2013. Dátum doručenia návrhu vlády na skrátené legislatívne konanie v danom prípade je z dátumu 30. apríla 2013, tj. z dňa konania schôdze.

pozvánke záznamy


Ten prieskum, ktorý sme videli (o tom, ktoré krajiny/zoskupenia pomáhajú Slovensku v boji s koronavírusom, pozn.), je mesiac starý.

Online prieskum agentúry Focus pre DenníkN ukázal , že 25 percent občanov hodnotí Rusko ako krajinu, ktorá Slovensku pomáha v boji s koronavírusom, hoci naše úrady žiadnu pomoc neevidujú. Oslovovanie respondentov prebiehalo 25. a 26. marca 2020. Juraj Blanár tvrdenie povedal 19. apríla - t.j. o 24 dní (a nie mesiac) neskôr. Napriek tomu ho s ohľadom na ducha povedaného hodnotíme ako ešte pravdivé.

ukázal


Sú určité programy na riešenie nezamestnanosti mladých ľudí, vieme aj to, že na ďalšie rozpočtové obdobie EÚ mení sa dotačná politika, to sa nám podarilo vyrokovať na poľnohospodársku dotáciu, to znamená, že tí budú dostávať viac, ktorí okrem pestovania obilia vytvárajú ešte aj pracovné miesta napríklad s tým, že chovajú hospodárske zvieratá a tak ďalej.

Je pravdou, že existuje nová dotačná politika v poľnohospodárstve, ktorá sa snaží riešiť situáciu farmárov ale aj nezamestnanosť v agrorezorte. Ministerstvo pôdohospodárstva v júni 2009 informovalo o svojom zámere poskytovať dotáciu farmám na zamestnanca, čo by malo podporiť zamestnanosť. Z uvedeného vyplýva, že úprava, o ktorej hovorí Béla Bugár, že ju vyrokovali oni, bola v skutočnosti vyrokovaná, resp. navrhnutá, za vlády R. Fica. Výrok teda hodnotíme ako zavádzajúci. Dátum zverejnenia analýzy: 05.03.2012 Naspäť Nahlásiť chybu

informovalo


Tých 9 projektov (žiadajúcich investičné stimuly) sme zdedili z dielne pána ministra Miškova. Povedzte úplne úprimne, že celý tento balík bol na rokovaní vlády za vlády Ivety Radičovej. A Samsungu, ktorý bol konkrétny príklad na udržanie, ste chceli dať.

P. Kažimír správne uvádza 9 návrhom na poskytnutie investičnej pomoci, ktoré boli navrhnuté ministrom hospodárstva J. Miškovom. P. Kažimír zavádza keď tvrdí, že pôvodný zámer investičnej pomoci bolo udržanie pracovných miest, pretože v návrhu pomoci sa uvádza modernizácia výroby. Je však pravdou, návrh nakoniec neprešiel vládou a bol pozastavený, práve kvôli podozreniu, že v skutočnosti nejde o investičnú pomoc ale len o udržanie pracovných miest. Podľa webovej stránky Úradu vlády SR išlo o tieto projekty:

Uvedené projekty sú za súčasnej vlády vypustené z rokovaní. Demagog.sk nezistil, či všetky návrhy na investičnú pomoc boli na rokovaní vlády a aký bol výsledok rokovania.

Rokovanie k Návrhu uznesenia vlády SR k materiálu na návrh na poskytnutie investičnej pomoci pre spoločnosť SAMSUNG Electronic Slovakia s. r. o., bolo podľa webu Úradu vlády SR za vlády Ivety Radičovej prerušené. Cieľom investičnej pomoci bolo: „Modernizácia výroby na výrobu nových modelov LED televízorov a príprava na zavedenie nového typu 3D, SMART a OLED televízorov“

Iveta Radičová sa k tejto situácii vyjadrila pre SITA (22.februára):

"Neodmietli sme poskytnúť túto pomoc, ale máme v tejto veci viacero otáznikov. Ten prvý otáznik je, či ide len o zachovanie existujúcich pracovných miest a ten druhý je, či Samsung bude takto pokračovať po každej investičnej pomoci, to znamená jednu vyčerpá a znovu vláde oznámi, že ak nedáte ďalšiu, tak odídeme. Nepovažujem to za seriózny prístup jednej firmy, povedala Radičová."

Podľa premiérky má teraz minister hospodárstva Juraj Miškov doplniť materiál o poskytnutí investičnej pomoci:

"Pokiaľ sa Samsung obráti na vládu, že skutočne naplní dohodu z roku 2005 o výskumno-vývojovom pracovisku, tak vláda samozrejme môže len a len podporiť takéto aktivity. Ale spôsob, akým teraz predkladá Samsung žiadosť, nezodpovedá kritériám na udelenie investičnej pomoci. Takže pokiaľ pôjde o výskum, o vývoj, o prácu s pridanou hodnotou, nájdeme spôsob podpory," konštatovala Radičová.

Úradu vlády SR
Úradu vlády SR
SITA
Miškov


Od roku 1999 som predsedom strany Smer-sociálna demokracia a nemali sme za tých jedenásť rokov žiadny vnútorný problém...

Róbert Fico je predsedom strany Smer už od jej vzniku, teda od roku 1999.

Smer


Tento týždeň bola zverejnená štúdia, kde sa ukázalo, že nákup obrnených vozidiel za 400-tisíc vyše, tých 8×8 u pána Naďa, bol predražený o 122-tisíc eur.

Peter Pellegrini v tomto výroku naráža na článok , ktorý 8. februára 2023 zverejnil spravodajský portál Aktuality.sk. Autori článku analyzovali nedávny nákup obrnených vozidiel od fínskej zbrojovky Patria. Nepíšu však, že vozidlá sú predražené, iba uvádzajú, že ich nákup nie je taký výhodný, ako v minulosti verejne prezentoval Jaroslav Naď. Výrok Petra Pellegriniho preto hodnotíme ako zavádzanie.

Veľmi podobný nákup sa chystalo urobiť ministerstvo obrany, ešte za minulej vlády. Jaroslav Naď tento nákup z pozície opozičného politika kritizoval ako predražený. Návrh bývalého ministra obrany Petra Gajdoša nakoniec vtedajšia vláda neodsúhlasila.

Naď pri svojom nástupe plánoval na nákup 76 obrnených vozidiel vyčleniť 332,2 milióna eur, nákup sa však značne predražil. V minulom roku totiž minister obrany, podľa dostupných informácií, podpísal kontrakt na 447 miliónov eur .

V októbri 2021 minister Naď v súvislosti s nákupom obrnených vozidiel hovoril ešte o sume 3 milióny eur za jedno vozidlo a zagarantoval, že súťaž prinesie ešte nižšiu cenu. O rok neskôr však podpísal kontrakt na 4,6 milióna eur za jedno vozidlo, pričom systémová cena predstavuje až 6 miliónov eur za kus. Oproti pôvodným Naďovým plánom sa tak celkový rozpočet na tento kontrakt navýšil o 121,4 mililióna eur, teda približne o sumu, ktorú spomína Peter Pellegrini vo výroku.

Jaroslav Naď vyššiu cenu odôvodnuje infláciou ako aj lepšou vybavenosťou vozidiel. „ To znamená medzi rokmi 2018 a 2022 ubehli 4 roky a podľa veľmi striedmych kalkulácii za ten čas máme 20 percentnú infláciu,“ obhajoval Naď nákup vozidiel ešte v septembri v pléne NRSR . Šéf rezortu vtedy argumentoval , že nové vozidlá 8x8 budú mať oproti pôvodne zvažovanej Vydre navyše plne zabudované komunikačné a informačné systémy, integrovaný systém velenia a riadenia, rušičky improvizovaných výbušných zariadení, modernejšiu elektroniku, novú veža, ale aj dizajnové zmeny, ktoré zabezpečia o štyri tony vyššiu plávateľnosť vozidla.

Podľa zdroja portálu Aktuality.sk však mnohé zo spomenutých zmien mali mať už vozidlá, ktoré chcela nakúpiť predošlá vláda. Nárast ceny podľa zdroja článku mohla spôsobiť aj inflácia.

Je teda pravda, že cena spomínaných vozidiel bola vyššia oproti pôvodnému plánu ministra Naďa. Článok však nehovorí o tom, že sú vozidlá predražené, ako tvrdí Peter Pellegrini, ale spochybňuje, že ich nákup je taký výhodný, ako Naď verejne prezentoval. Výrok Petra Pellegriniho preto hodnotíme ako zavádzanie.

článok
kritizoval
447 miliónov eur
hovoril
odôvodnuje
argumentoval
Aktuality.sk


14 000 ľudí bolo zavraždených armádou Ukrajiny na Donbase, ktoré sa diali od 2014-2022, pán redaktor, takto treba vnímať ten konflikt.

Podľa oficiálnych údajov OSN zahynulo na Donbase od 14. apríla 2014 do 31. decembra 2021 v dôsledku ozbrojeného konfliktu 14 200 až 14 400 ľudí ( pdf , s. 3). Toto číslo zahŕňa 3 404 civilistov, 4 400 príslušníkov ukrajinských síl a približne 6 500 členov milícií, ktoré bojovali na strane pro-ruských separatistov z Doneckej a Luhanskej oblasti. Výrok hodnotíme ako nepravdivý, pretože ide o celkové číslo obetí konfliktu na Donbase a nie o počet obetí, ktoré boli priamo zavraždené armádou Ukrajiny.

Ozbrojený konflikt na Donbase sa začal v roku 2014, keď sa proruskí rebeli pokúsili o vytvorenie separatistických republík Doneck a Luhansk. Separatistom prišli na pomoc v boji proti ukrajinskej armáde ruskí vojaci, ktorí sa v regióne nachádzali kvôli ruskej anexii Krymu. Tento konflikt, ktorý nevyvolala ukrajinská armáda, ale separatisti podporovaní Ruskom, si do roku 2021 vyžiadal celkovo viac ako 14 000 obetí.

pdf pokúsili prišli


Tých vojenských tajných, ktorých tunelovali podľa NAKA z akcie Vírus práve Kaliňákoví ľudia. Len v tom jednom prípade so škodou 75 miliónov EUR.

V rámci akcie Vírus NAKA obvinila 16 ľudí, ktorí podľa nej mali v rokoch 2013 až 2020, teda v čase vlády strany Smer, vykonávať ekonomickú trestnú činnosť v oblasti vojenského spravodajstva. Hlavnými aktérmi trestnej činnosti mali byť dvaja bývalí riaditelia vojenského spravodajstva , Ľubomír Skuhra a Ján Balciar spolu s bývalým námestníkom útvaru, Danielom Jackuliakom. Robertovi Kaliňákovi je blízky najmä Ľubomír Shukra , s ktorým sa v minulosti netajili dobrým vzťahom . Hoci má Robert Kaliňák blízky vzťah s jedným z obvinených v rámci akcie Vírus, tak je zavádzajúce označovať vštekých obvinených ako „Kaliňákovi ľudia”.

Skuhra bol kolegom Kaliňákovej manželky, Zuzany, v Slovenskej informačnej služby. Tá ho mala predstaviť bývalému ministrovi vnútra. Naopak bývala partnerka Skuhru, Dušana Višňovská, pôsobila počas vlády Smeru na ministerstve vnútra ako riaditeľka kancelárie.

Skupina obvinených mala medzi rokmi 2013 až 2020 z vojenského spravodajstva odčerpávať finančné prostriedky cez nastrčené firmy. Výška finančnej škody by mala byť najmenej 74 miliónov eur. Táto suma zahŕňa byty, hotovosť, zlatú tehlu či fľašu prémiovej whisky v sume 26-tisíc eur.

riaditelia
spravodajstva
Ľubomír Shukra
vzťahom
škody


Tak, ako ste sľubovali odškodniť ľudí, ktorí boli poškodení v nebankovkách a nič ste im nedali. Ale až my sme to splnili.

Je pravdou, že strana Smer-SD a menovite jej predseda Robert Fico a vtedajší minister financií Ján Počiatek sľúbila v období svojej prvej vlády v rokoch 2006 - 2010 odškodniť klientov nebankových subjektov. Približne 300-tisíc ľudí prišlo o svoje peniaze v roku 2002, keď sa zo dňa na deň zavreli nebankové subjekty.

Strana svoj sľub nedodržala, pretože v nasledujúcich rokoch podali politici strany OĽaNO niekoľko návrhov na vyriešenie problému, ale neboli schválené. Dokonca vo februári 2022 žiadali veritelia nebankoviek súčasnú vládu o posun pri ich odškodení.

Strana OĽaNO sa prvýkrát pokúsila predložiť zákon o odškodnení klientov už v roku 2014. Tento návrh vládny Smer-SD nepodporil .

Druhý pokus o predloženie zákona od hnutia OĽaNO-NOVA prebehol v roku 2017. Návrh sa však nedostal ani do druhého čítania v parlamente.

Ďalší návrh predložilo hnutie OĽaNO-NOVA opäť vo februári 2018. Ani tento pokus však neuspel .

Po vstupe hnutia OĽaNO do vlády v roku 2020 však nie je možné tvrdiť, že by sa vo veci odškodnenia klientov podarilo dosiahnuť nejaký posun.

sľúbila prišlo žiadali pokúsila nepodporil prebehol nedostal predložilo neuspel


som bol vašou stranou významne atakovaný, keď som zrušil 2 veľké projekty na PPP formu na diaľnici D1. 105 kilometrov postaviť tak, že 30 rokov síce sa starajú o údržbu a prevádzku a predtým o výstavbu a financovanie, ale vyjde to na vyše 500 miliónov ročných splátok, teda 17 miliárd kumulatívne, je trestuhodné a bolo z mojej strany ako ministra zodpovedné to zastaviť, rozbehnúť súťaže a financovanie z eurofondov.

Dňa 16. decembra 2010 TASR informovala, že prvý balík projektu verejno-súkromného partnerstva (PPP) by mal stáť v priebehu 30 rokov približne 9 miliárd eur, a tretí balík PPP takmer 8,5 miliardy eur, čo je dokopy takmer 17,5 miliárd eur. Dňa 13. decembra však 2010 vláda I. Radičovej rozhodla, že tretí balík PPP sa konať nebude, keďže vtedajšia vnímala čerpanie z eurofondov ako lacnejšiu alternatívu. Ministerstvo dopravy pod vedením Jána Figeľa teda upustilo v roku 2009 od PPP projektu na stavbu časti severnej D1. "Rozhodol som už ďalej nepredlžovať tento proces," vyhlásil v danom čase Ján Figeľ. Podľa Programu pokračovania prípravy a výstavby diaľníc a rýchlostných ciest na roky 2011 — 2014 : "Vláda SR použije na financovanie výstavby i primeranej údržby diaľnic všetky dostupné finančné zdroje, ktoré umožnia realizáciu kvalitných a bezpečných ciest. Dominovať však budú eurofondy a zdroje štátneho rozpočtu. Iné formy financovania ako aj projekty verejno-súkromného partnerstva (PPP) budú hrať doplnkovú úlohu. Pre verejné financie i daňových poplatníkov najvýhodnejší zdroj financovania výstavby cestnej infraštruktúry predstavujú eurofondy. Väčšina tejto sumy sa použije na prioritné úseky diaľnice D1 a tiež dôležité stavby na cestách I. triedy, ktoré idú do výstavby v roku 2011. Na úseky plánované na začatie v roku 2012 a 2013 zostane z doterajšej alokácie zdrojov EÚ na cestnú infraštruktúru iba malá čiastka. V roku 2012 sa plánuje začatie výstavby najnáročnejších a najnákladnejších úsekov diaľnice D1. Je predpoklad, že na financovanie jedného až dvoch z nich bude možné zabezpečiť financovanie realokáciou ešte nečerpaných eurofondov z iných operačných programov…" Robert Fico naopak označil za hrubú chybu, že bol zrušený PPP balík medzi Ružomberkom a Prešovom. "Podľa nás to vôbec nie je predražené, naopak, PPP v čase krízy sú najvýhodnejší projekt, lebo dávajú prácu." Ján Figeľ uviedol vo svojom tvrdení všetky údaje správne, preto jeho výrok označujeme ako pravdivý. Dátum zverejnenia analýzy: 28.04.2014 Naspäť Nahlásiť chybu

TASR

upustilo

označil


Ak niekomu vadí už aj to, že sa hlásime k odvážnym rozhodnutiam, ktoré sme prijali v pomerne ťažkých rokoch a tieto odvážne rozhodnutia priniesli za 2-3 roky 51 km diaĺníc, tak sa mi to zdá byť naozaj čudné.

Rýchlostná cesta R1 " Pr1bina " sa skladá z viacerých úsekov: - NITRA-SELENEC - dĺžka 12,6 km - SELENEC - BELADICE - dĺžka 19,0 km - BELADICE - TEKOVSKÉ NEMCE - dĺžka 14,3 km - BANSKÁ BYSTRICA - SEVERNÝ OBCHVAT - 5,7 km Vo výstavbe (odovzdanie júl 2012) Spolu má odovzdaná (28. októbra 2011, výstavba trvala 24 mesiacov) R1 Nitra - Tekovské Nemce dĺžku 45,9 km. Až po odovzdaní úseku R1 Banská Bystrica - severný obchvat (5,7 km) bude mať R1 51,6 km. Nie je jasné, čo má R. Fico na mysli - za posledné 2-3 roky. Preto uvádzame aj výpočet odovzdaných úsekov počas 3 rokov od 2008 do 2010. Uvádzame vystavané (odovzdané) diaľnice za posledné 2-3 roky (2008 - 2010), ktoré zazmluvnila vláda R. Fica, začali stavať počas vlády R. Fica (od 4 júla 2006) a boli dokončené aj po skončení jej funkčného obdobia, kompletný výpočet je nasledovný (navyše je len Stupava): - D1 Sverepec - Vrtižer, I. úsek (km 0,000 - 4,900) - 4,9 km - D1 Sverepec - Vrtižer, II. úsek (km 4,900 - 9,595) - 4.695 km - D1 Studenec - Beharovce - 3,323 km Spolu za rok 2010: 12,918 km 2009 : - R1 Žarnovica - Šášovské Podhradie, I. etapa - 9,675 km - R1 Kováčová - Banská Bystrica - 15,044 km - R4 Svidník - obchvat (otvorenie úseku presunuté z dôvodu sanácie zosuvov) - 4,573 km - R3 Trstená - obchvat (časť obchvatu) - 7,2 km - D1 Bratislava - Trnava, rozšírenie diaľnice na 6 pruh (+kolektor) - 37,30 km (išlo však len o rozšírenie diaľnice o jeden pruh, kompletné dokončenie stavby aj s kolektorom je plánované na rok 07/2017. Zaradenie medzi dokončené diaľnice je veľmi diskutabilné, pretože v praxi išlo len o "premaľovanie" pruhov). Spolu za rok 2009: 36,492 km Napriek tomu, že posledný úsek diaľnice ešte nebol odovzdaný, vzhľadom na ďalšie dokončené diaľničné stavby hodnotíme výrok "o 51 km diaľnic za 2-3 roky "ako pravdivý. Dátum zverejnenia analýzy: 31.10.2011 Naspäť Nahlásiť chybu

Studenec - Beharovce

Kováčová - Banská Bystrica

Trstená - obchvat (časť obchvatu)


Slovensko vystavilo záruku pre Grécko 1,3 mld eur ...

Richard Sulik spomínal rovnakú sumu 1,3 mld eur aj vo svojom blogu , ale to bolo ešte v októbri 2012. Najaktuálnejší údaj, ktorý sa nám podarilo nájsť však hovorí o sume približne 2 mld eur. Keďže R. Sulík odkazoval na staršie údaje, výrok hodnotíme ako nepravdivý.

blogu Pravda


No tak mimoriadne klesajú, klesli nám asi o 1/3 a teraz sú nejak stabilizované na úrovni 8%

Podľa aktuálnych odhadov (.pdf) agentúry FOCUS by stranu SaS v októbri volilo 8,5% voličov. V septembrový odhad bol 8,3%.

odhadov


Bývalý predseda Európskej komisie kritizoval Ukrajinu za to, že vlastne nikto netuší, kde tie peniaze na konci dňa končia.

Minister obrany Robert Kaliňák vo svojom výroku reaguje na kritiku Roberta Fica, ktorý Ukrajinu označil za “najskorumpovanejšiu” na svete.Ukrajina zároveň dlhodobo čelí korupcii, výrok preto hodnotíme ako pravdivý.

Bývalý šéf európskej komisie Jean-Claude Juncker skutočne kritizoval Ukrajinu pre korupciu. Pre nemecké médium Augsburger Allgemeine povedal , že každý, kto niekedy spolupracoval s Ukrajinou vie, že je „skorumpovaná na všetkých úrovniach spoločnosti.“ Ukrajinský minister obrany Rustem Umerov v januári 2024 priznal , že pri náhodných kontrolách vojenských skladov zistili zlyhania v zabezpečení a zásobovaní ukrajinskej armády. Pri kontrole objavili približne 36,4 milióna eur, ktoré boli spreneverené v korupčnej schéme na nákup delostreleckých granátov pre ozbrojené sily. Podľa ukrajinského generálneho prokurátora sa tieto peniaze vrátia do obranného rozpočtu štátu.

Ukrajinské bezpečnostné úrady uviedli , že táto korupčná schéma sa začala v auguste 2022, keď ukrajinskí predstavitelia podpísali zmluvu na delostrelecké granáty v hodnote 1,5 miliardy hrivien (36,45 milióna eur) so zbrojárskou firmou L’Vov Arsenal. Tovar, pre ktorý bola zmluva podpísaná, nebol nikdy doručený a peniaze boli odoslané na rôzne účty na Ukrajine a na Balkáne. Ukrajinská bezpečnostná služba v tejto súvislosti v januári 2024 obvinila päť osôb, v prípade dokázania viny im hrozí 12 rokov väzenia.

Rustem Umerov ako šéf obrany nahradil Olexija Reznikova v septembri 2023. Prezident Zelenskyj korupciu ako dôvod výmeny ministra neuviedol , hovoril o potrebe „nového prístupu“ v rezorte. Avšak Reznikov odišiel krátko po sérií medializovaných prípadov korupcie práve na ministerstve obrany. V januári 2023 sa v ukrajinských médiách objavila informácia, že rezort obrany podpísal zmluvu na nákup predražených potravín, cena mala byť dvoj- až trojnásobne vyššia než ceny v obchodoch. Ministerstvo tieto správy označilo za nepravdivé. Reznikov doposiaľ nečelí žiadnym obvineniam.

V tom istom čase vláda odvolala námestníka ministerstva infraštruktúry Vasyla Lozynského, ktorého zadržal ukrajinský národný protikorupčný úrad. Stalo sa tak pre podozrenia z prijímania úplatku vo výške 400 tisíc dolárov v súvislosti s predraženým nákupom zariadenia na výrobu elektrickej energie.

V októbri 2023 ukrajinský Štátny úrad pre vyšetrovanie informoval , že boli zadržaní dvaja vysokí predstavitelia ukrajinského ministerstva obrany pre podozrenie zo spreneverenia siedmych miliónov dolárov pri nákupe nepriestrelných viest.

Prezident Zelenskyj v auguste 2023 uviedol , že chce parlamentu predložiť návrh zákona, ktorý by korupciu v čase vojny postavil na úroveň vlastizrady. Boj proti korupcii bol aj jednou z tém jeho prezidentskej kampane v roku 2019.

označil povedal priznal vrátia uviedli obvinila neuviedol objavila nečelí zadržal informoval uviedol bol


Ja teda potrebujem podčiarknuť to čo som predtým hovoril, že nikdy nešlo do zdravotníctva, ani za vašej vlády, toľko ako je napr. teraz v rozpočte. Na budúci rok 3,8 mld. je naozaj veĺká hodnota.

Ako uvádzame v analýze podobného výroku Jána Figeľa v diskusii "V politike" z tohto týždňa, čo sa týka celkového objemu verejných zdrojov v zdravotníctve, portál TVnoviny uvádza nasledujúce čísla:

portál TVnoviny
nasledovný


Ako v tom čase informovalo Ministerstvo zahraničných vecí SR, od 14. júla 2012 začalo Slovensko uznávať kosovské pasy, hoci štát samotný neuznalo. Podľa vtedajšieho hovorcu rezortu, "uznanie cestovných dokladov podľa medzinárodného práva neznamená uznanie entity, ktorá ich vydala. V konkrétnom prípade, uznanie pasov vydaných kosovskými úradmi neznamená, že by Slovensko uznalo nezávislosť Kosova."

informovalo


...v Dánsku je korupcia skoro nulová. A extrémizmus tam rastie...

Je pravdou, že Dánsko bolo vyhodnotené ako krajina s najmenšou mierou korupcie vo verejnom priestore a zároveň je pravdou, že v Dánsku stúpa popularita krajnej pravice, ktorá sa prejavila vo volebnom úspechu Dánskej ľudovej strany. Vzostup krajnej pravice je fenoménom, ktorý sa týka väčšiny Európy a je spájaný aj s utečeneckou krízou. Prípadné zámery Bélu Bugára poukázať na akýsi kauzálny vzťah medzi korupciou a extrémizmom v odôvodnení tohto výroku nerozoberáme. Výrok teda hodnotíme ako pravdivý.

korupcie týka dosiahlo vzostup Dánsko proti bojuje


Tuto sa nachádzali svetové ceny potravín v roku 2008, keď bola tiež potravinárska kríza a tu sa nachádzajú ceny potravín dnes. To znamená sme v absolútnom vyjadrení približne na úplne rovnakej úrovni ako to bolo v roku 2008.

Ministerstvo financií SR každý mesiac predkladá Mesačnú správu o vývoji ekonomiky . Cieľom týchto správ je prezentovať hlavné indikátory, prostredníctvom ktorých monitoruje IFP vývoj reálnej ekonomiky na mesačnej báze. Prvá strana správy obsahuje hlavné posolstvá, ktoré vyplynuli z analýzy mesačných indikátorov. Prehľad býva zostavovaný k 15. Dňu v mesiaci, pretože v tom čase sú už dostupné údaje za väčšinu indikátorov (posun 1 a 1/2 mesiaca).

V najnovšej správe za mesiac január z 8. februára 2011, sa okrem iného píše:

"V decembri došlo k výraznému rastu cien potravín na mesačnej báze už druhý mesiac v rade (sezónne očistený rast 0,7%, v novembri dosiahol 0,8% ), medziročný rast cien potravín predstavoval v decembri aj vplyvom bázického efektu až 6,7% (november 5.6%). Príspevok potravín k medziročnému rastu cien sa v decembri zvýšil až na 1,1 pb. Ceny potravín sa tak dostali takmer na úroveň z leta 2008 , pričom vývoj na svetových trhoch naznačuje, že budú rásť aj v ďalších mesiacoch."

Mesačnú správu o vývoji ekonomiky
január


... DPH-čku vždy zvyšovala pravicová vláda. To bolo zaujímavé, vždy to bola pravica (...) my sme prišli, to bolo počas minulého vládneho obdobia a sme vytvorili okruh potravín, na ktoré sme dali zníženú sadzbu DPH na 10%.

Druhá vláda Roberta Fica skutočne znížila sadzbu DPH na vybraný okruh základných potravín, avšak v kombinácii s prvou vetou výroku pôsobí celé tvrdenie zavádzajúco. Pri DPH je totiž nutné rozlišovať medzi tzv. základnou sadzbou a sadzbou zníženou, ktorá sa uplatňuje iba na niektoré výrobky, napr. na spomínané potraviny. Vo výroku takéto upozornenie nenájdeme , čo má v konešnom dôsledku vplyv na celkové hodnotenie jeho pravdivosti.Základná sadzba dane z pridanej hodnoty sa, ako ukazuje odborný článok na túto problematiku ( .pdf , s.6), počas pravicových vlád Mikuláša Dzurindu (1998-2006) znížila dokonca dvakrát. V roku 2002 z 23 % na 20 % a v roku 2004 na 19 %. V tomto prípade je výrok bývalého premiéra nepravdivý. Na druhej strane, súbežne so znižovaním základnej sadzby DPH dochádzalo počas tohto obdobia aj k postupnému zvyšovaniu zníženej sadzby na vybrané tovary a služby. Proces napokon dospel až k zrušeniu, resp.zvýšeniu zníženej sadzby na úroveň základnej. Expremiér však toto rozlišovanie vo svojom výroku opomína. Pravicové vlády tak nielen zvyšovali ale i znižovali sadzby DPH. Posledná pravicová vláda, vláda Ivety Radičovej, sa rozhodla zvýšiť základnú sadzbu DPH prostredníctvom jej naviazania na deficit štátneho rozpočtu ( 490/2010 Z.z. , § 85j). Základná sadzba sa zdvihla o jeden percentuálny bod na 20 %. Toto krízové ustanovenie malo platiť do momentu kým deficit štátneho rozpočtu neklesne pod 3%. Napriek tomu, že rétorika vtedajšieho premiéra bola kritická ( SME , 25.7.2013), podobne ako vo výroku, jeho druhá vláda ponechala zvýšenú základnú sadzbu v platnosti až doteraz, t.j.aj po klesnutí deficitu pod 3 % ( č.222/2004 Z.z.O dani z pridanej hodnoty, § 27 ) Aj v tomto kontexte vyznieva hodnotený výrok zavádzajúco. Čo sa týka zníženej sadzby DPH na vybrané tovary a služby tú zaviedli opäť vlády Roberta Fica. Jeho prvá vláda zaviedla dokonca tri novely. Prvá znížená sadzba 10 % DPH platila pre lieky a zdravotnícke pomôcky. Druhá sa týkala kníh. Tretie zníženie sadzby DPH sa týkalo vybraných produktov pri predaji z dvora a predstavovalo zníženie celkovo o 13 percentuálnych bodov, z 19 % na 6 %. Túto novelu však zrušila vláda Ivety Radičovej. Ak by sa predseda SMERu vo svojom výroku vyjadril explicitne k zníženej sadzbe DPH pre vybrané tovary a služby jeho výrok by bolo možné ohodnotiť ako pravdivý. V kombinácii so zovšeobecnením danej problematiky a nepravdivým tvrdením, resp. opomenutím faktu, že pravicové vlády znížíli základnú sadzbu dane dvakrát a v roku 2011 ju zvýšili dočasne, s plánom ju neskôr znížiť, hodnotíme tento výrok ako zavádzajúci. Dátum zverejnenia analýzy: 01.09.2018 Naspäť Nahlásiť chybu

.pdf

490/2010 Z.z.

SME

§ 27

Prvá

Tretie

Túto


...Rakúsko malo tú odvahu zorganizovať konferenciu krajín západného Balkánu a tam sa dohodlo, že Macedónsko uzavrie macedónsko-grécku hranicu...

Rakúsko 24. februára 2016 zorganizovalo vo Viedni konferenciu s názvom Managing Migration Together, za prítomnosti deviatich balkánskych krajín. Grécko na toto stretnutie ministrov vnútra a ministrov zahraničných vecí prizvané nebolo. Po mítingu predstavitelia Macedónska nasledovali príklad Slovinska a rozhodli, že hranice s Gréckom uzatvoria pre ďalších utečencov. Nič nenasvedčuje k tomu, že balkánske krajiny sa na tomto postupe dohodli na konferencii, preto hodnotíme výrok ako neoveriteľný.

konferenciu Grécko Slovinska uzatvoria podnet vyhlásení Slovinsko summite objasnil


Aj za vašej vlády pán predseda (vlády, pozn.) vznikali projekty, kedy sme museli dokonca peniaze vracať, stačilo by teraz povedať dve slová že sociálne podniky.

Je skutočne pravdou , že Európska komisia požiadala Slovensko o vrátenie 38 mld. eur v roku 2009. Taktiež sa hovorí o 8 sociálnych podnikoch , ktoré počas prvej Ficovej vlády sprevádzali škandály. Podarilo sa nám nájsť aj zdroj, ktorý potvrdzuje, že sociálne podniky nakoniec neboli preplatené zo zdrojov EÚ a museli byť pokryté zo štátneho rozpočtu SR, čo znamená že sme o dané eurofondy prišli, napriek tomu, že sme ich technicky nevracali, pretože mali byť prefinancované neskôr. Výrok hodnotíme ako pravdivý.

pravdou
podnikoch
SITA
Pravda
Utilization of Eurofonds in Slovakia


Začiatkom tohto týždňa sa udiali v parlamente dve veci, ktoré situáciu podľa mňa vážne skomplikovali. A druhou vecou bolo, jednou z tých požiadaviek bolo navýšenie rozpočtu a navýšenie platieb za poistencov štátu. KDH poslanec KDH dal návrh na zvýšenie percenta za poistencov štátu na 4,37, celý Smer-SD zahlasoval za to a samotné KDH sa zachovalo farizejsky a tento návrh zablokovalo. Čím ide do zdravotníctva za poistencov štátu iba 4 %.

Spomínaný návrh na zvýšenie zdravotných odvodov za poistencov štátu dal poslanec KDH Alojz Přídal. Návrh, ktorý mal navýšiť platby na 4,37%, podal cez zákon o podmienkach prevádzky vozidiel. Návrh nebol schválený.

HNonline tu


Ku septembru má Slovensko 406 tisíc nezamestnaných.

Lukáš Sisák uvádza správny údaj, podľa ÚPSVaR , ktorý eviduje nezamestnaných, je tento počet ku koncu septembra 2013 skutočne 406 tisíc.

ÚPSVaR


Bolo obstarávanie (na výber budovy pre DR SR pozn.), ktoré má svoje pravidlá, špecifické pravidlá podľa toho o aký druh obstarávania ide.

Denník SME : "Pokial viem, boli tam štyria uchádzaci a toto boli relevantné dve ponuky,' poznamenal v pondelok Mikulcík o firmách Nitra Invest a VSH." Avšak z dokumentov, ktoré riaditelstvo zverejnilo, vyplýva, že vlani vyhodnocovali ponuky na prenájom od štyroch firiem – VSH development, Immo V., Cassovar Bussiness Center a Columba. Ako vidíme Nitra Invest v zozname nefiguruje. Podla týchto informácií nebola Nitra Invest vybratá na základe minulej sútaže, organizovanej vedením dosadeným minulou vládou .Akým typom sútaže a spomedzi kolkých ponúk bola firma Nitra Invest vybraná dosial nie je úplne presne známe. Zákon c.25/2006 o verejnom obstarávaní (.pdf) § 24 Postupy vo verejnom obstarávaní pripúšta nasledovné postupy: "(1) Postupy vo verejnom obstarávaní sú a) verejná sútaž, b) užšia sútaž, c) rokovacie konania, d) sútažný dialóg."

Denník SME


Ja si to uvedomujem, že veľká väčšina obyvateľstva tie prieskumy sú jasné, možno 70-80 % chce mať tie obchody v nedeľu zavreté.

V májovom prieskume agentúry 2muse 80 % respondentov (z dopytovaných 1000) uviedlo, že jednoznačne alebo skôr podporujú nedeľné zatvorenie obchodov. Tvrdenie Borisa Kollára preto hodnotíme ako pravdivé.

prieskume


Poslanec Mazurek ani Mizík sa nedopustili porušenia trestného zákona (...) pretože nenaplnili žiadnu skutkovú podstatu zo žiadnych trestných činov, ktoré dnes aj po tej schválenej Žitňanskej novele protiextrémistickej, ktoré dnes v zákonníku sú schválené.

Zákon č. 316/2016 Z.z. (Trestný zákon) pojednáva aj o protiextrémistickej legislatíve, kde sú definované trestné činy extrémizmu. To, či poslanci ĽSNS, Milan Mazurek a Stanislav Mizík svojimi výrokmi porušili trestný zákon môžu určiť jedine orgány činné v trestnom konaní alebo súd. Je potrebné však dodať, že poslanci Národnej rady nemôžu byť trestné stíhaní za výroky prednesené v NRSR alebo v jej orgáne, podliehajú len disciplinárnej právomoci NRSR. Výrok hodnotíme ako neoveriteľný. Zákon je účinný od 1. januára 2017, návrh novely zákona bol chválený 25. októbra 2016 na 10. schôdzi NR SR. V slovenskej legislatíve sú definované trestné činy extrémizmu, extrémistická skupina, materiál ako aj motívy činu. Samotný pojem však v zákone definovaný nie je. Medzi hlavné zmeny v zákone patrí napríklad trestanie samotnej propagácie a podpory hnutí, ktoré smerujú k potláčaniu ľudských práv. Novela zákona je však kritizovaná najmä pre príliš široké ponímanie extrémizmu a možné zneužitie. Poslanci Milan Mazurek a Stanislav Mizík sa v októbri na zasadnutí NR SR v minulom roku vyjadrili o islame ako o "krutom, odpornom a neľudskom politickom systéme" a že islam je "satansko-pedofilné dielo diabla" . Poslanci dostali možnosť ospravedlniť sa za tieto výroky, avšak neurobili tak. Za tieto vyjadrenia podal na poslancov podnet predseda SNS a NR SR Andrej Danko a Mandátový a imunitný výbor poslancom za ich výroky udelil pokutu tisíc eur. Dátum zverejnenia analýzy: 10.04.2017 Naspäť Nahlásiť chybu

Zákon
návrh
hlavné zmeny
Poslanci
vyjadrili
ospravedlniť
neurobili
podnet
pokutu


My sme už raz zažili, keď sa mal zvoliť pán prezident v parlamente a bola to a nedošlo k zvoleniu prezidenta a prijal sa potom mechanizmus a zmena voľby tou známou priamou voľbou, teda od občanov.

Jednalo sa o obdobie po skončení mandátu prezidenta Michala Kováča. Parlament sa o voľbu viackrát pokúšal, avšak neúspešne. Po zmene hlasovania bol v roku 1999 zvolený Rudolf Schuster. Stručný priebeh, ktorý opisuje zmenu voľby a politické okolnosti nájdete tu .

tu


...50 000 pracovných miest sa vytvorilo v minulom roku.

Nakoľko zatiaľ nie sú dostupné údaje o vývoji zamestnanosti v roku 2014, hodnotíme výrok ako neoveriteľný. Podľa správy (.pdf, s. 4) Výboru pre makroekonomické prognózy sa predpokladá, že v roku 2014 stúpla zamestnanosť o 1,1 %. V roku 2013 bolo podľa Štatistického úradu SR na Slovensku v priemere 2 176 053 zamestnaných osôb, nárast o 1,1 % by tak znamenal necelých 24-tisíc nových pracovných miest, čo je približne polovica toho, čo uvádza Kažimír. V novembri 2014 minister práce, sociálnych vecí a rodiny Richter na tlačovej konferencii uviedol , že na Slovensku v roku 2014 vzniklo 51-tisíc nových pracovných miest, a ako zdroj informácie označil Sociálnu poisťovňu. Z vyhlásenia však nie je jasné, či sa jedná o nárast v počte pracujúcich o 51-tisíc, alebo o 51-tisíc nových evidovaných pracovných zmlúv. Táto informácia taktiež zatiaľ nie je podložená dostupnými oficiálnymi údajmi. Dátum zverejnenia analýzy: 16.02.2015 Naspäť Nahlásiť chybu

správy
Štatistického úradu
uviedol


My sme spustili proti povinným kvótam aj podpisovú akciu, 80 000 hlasov a už možno aj viac.

Doposiaľ nie je známe, koľko ľudí presne podpísalo petíciu do dnešného dňa, posledná oficiálna informácia je zo 17. februára 2016 a hovorí o 70 000 podpisoch. Výrok však hodnotíme ako pravdivý, nakoľko na základe mailovej komunikácie môžeme potvrdiť, že petíciu v súčasnosti podpísalo viac ako 80-tisíc občanov. Petíciu proti prerozdeľovaniu utečencov už v novembri roku 2015 podpísalo viac ako 12-tisíc občanov. Potrebný počet podpisov je 10 000, ten teda už SMK prekročilo v novembri. O petícii vtedy písali aj svojej oficiálnej stránke ( TASR ): " Odovzdaním petície však SMK s ich zbieraním neprestáva. “Chceme pokračovať ďalej,” uviedol Berényi. Zvyšné hlasy buď potom na ministerstve doložia, alebo budú slúžiť ako argument v prípade, že sa strana dostane do parlamentu. Petícia “vo verejnom a spoločenskom záujme” sa orientuje na otázky o bezpečnosti obcí, investícií v oblasti životného prostredia a zmeny názvu obcí. (...) Podpisom pod ňu ľudia súhlasia s tým, aby boli miestne referendá v týchto témach záväzné pre vládu. Dokument vysvetľuje, že pod bezpečnosťou obcí sa myslia napríklad opatrenia v súvislosti s utečencami. Podpisom petície sa tiež ľudia stotožňujú s tým, že odmietajú povinné kvóty pre migrantov. " Ďalšia správa z februára informuje o 70 000 podpisoch pod petíciou. Podľa najnovších informácií a na základe mailovej komunikácie so stranu SMK môžeme potvrdiť, že petíciu podpísalo viac ako 80 000 ľudí. Dátum zverejnenia analýzy: 28.02.2016 Naspäť Nahlásiť chybu

podpísalo
TASR
70 000


Od 1.1.2012 platí úprava, ktorá sa ukázala ako nefunkčná, neživotná, pretože nám čaká momentálne 40 sudcov na konanie.

Podľa webstránky Súdnej rady a posledných informácií k 31.12.2013 je evidovaných 22 prebiehajúcich disciplinárnych konaní sudcov z roku 2013 a 20 z roku 2012. Výrok označujeme za pravdivý, nakoľko je rozdiel od čísla ministra Boreca minimálny. Od 1.1.2012 je účinný zákon 467/2011 Z.z. , ktorým sa mení a dopĺňa zákon č. 385/2000 Z. z. o sudcoch a prísediacich. Hlavnou zmenu je zavedenie tzv. disciplinárneho senátu, ktorý môže pozastaviť sudcovi výrok funkcie. Za rok 2013 je evidovaných 20 prebiehajúcich disciplinárnych konaní sudcov, za rok 2012 rovnako 20. Dátum zverejnenia analýzy: 03.02.2014 Naspäť Nahlásiť chybu

467/2011 Z.z.


My sme mali jasne naplánované prepojenie Bratislavy a Košíc bez tunelov na prelome rokov 2010 a 2011.

R. Fico mierne nadsadzuje, keď hovorí o prelome rokov 2010- 2011. Správa TASR z 12. júla 2007 hovorí o predpokladanom dokončení diaľnice bez tunelového úseku medzi Žilinou a Martinom v roku 2010.

Správa


Podarilo sa nám presadiť... limity na lieky pre našich starkých a pre zdravotne postihnutých...

Limity na lieky zatiaľ schválené neboli.

Limity na lieky


V tej kľúčovej komisii, ktorá sa vyjadruje k zámerom národných projektov, máme, mimochodom, za SKU, ak sa nemýlim, práve pána Kočana. Aj keď na tom poslednom zasadnutí bol zhodou okolností práve pán Crmoman.

Tímu Demagog.sk sa nepodarilo nájsť informáciu, že za Slovenskú komoru učiteľov v Komisii pri Monitorovacom výbore pre Operačný program Ľudské zdroje pre prioritnú os č.1 je Branislav Kočan. Na prvom zasadnutí Komisie zastupoval Slovenskú komoru učiteľov Vladimír Crmoman. Výrok preto hodnotíme momentálne ako neoveriteľný. Podľa stanov má Slovenská komora učiteľov v Komisii pri Monitorovacom výbore pre Operačný program Ľudské zdroje pre prioritnú os č.1 jedného člena. Táto komisia schvaľuje zámery národných projektov. V zápisnici je uvedené, že 1. zasadnutia Komisie pri Monitorovacom výbore pre Operačný program Ľudské zdroje pre prioritnú os č.1 Vzdelávanie sa v zastúpení zúčastnil za Slovenskú komoru učiteľov Vladimír Crmoman.

stanov schvaľuje zápisnici


(...) naši sociológovia nás upozorňujú na to, že z hľadiska populácie, keď prídu do dôchodku tie silné ročníky, Husákove deti, tak vtedy bude problém zabezpečiť saturáciu sociálneho systému.

Na základe dostupných informácií hodnotíme výrok ako pravdivý. Podobné výroky sme overovali už v minulosti. V roku 2012 pracovalo na jedného dôchodcu šesť aktívnych ľudí. V roku 2060 bude na jedného dôchodcu pripadať jeden a pol aktívneho človeka. Spochybnená bola aj udržateľnosť dôchodkového systému či úrovne života dôchodcov. Podľa analýzy Inštitútu finančnej politiky (.pdf, str. 26): " Demografická kríza bude vrcholiť okolo roku 2055, keď pomer medzi populáciou vo veku 65+ a produktívnou populáciou (15 - 64) bude najhorší. Zjednodušene povedané, kým v súčasnosti sa musí „starať“ šesť občanov v produktívnom veku o jedného v poproduktívnom veku, v roku 2060 na jedného dôchodcu bude pripadať iba jeden a pol pracujúceho ." Analýza tiež konštatuje, že " p riebežne financovaný dôchodkový systém bude mať v budúcnosti vážne problémy s finančnou udržateľnosťou najmä v dôsledku očakávaného nepriaznivého demografického vývoja ." Podobne varuje aj analýza (.ppt) Prognostického ústavu SAV o ktorej informoval napríklad denník Pravda. Na problém udržateľnosti systému upozorňovali viacerí politici. V januári 2016 minister práce J. Richter spochybnil dlhodobú možnosť fungovania štátnych dôchodkov, keď reagoval na prognózy zvyšovania počtu dôchodcov na Slovensku a ich rapídny nárast do roku 2060: „ Som presvedčený, že o 20 rokov bude nevyhnutné, aby si každý jeden človek hľadal popri štátnej penzii aj dobrovoľné pripoistenie. Napríklad životnú poistku ". Podobne sa vyjadril aj poslanec Mihál : " Takto o dvadsať rokov budú tie procesy (demografickej krízy, pozn.) bežať. Dnešní 40-roční, teda tzv. Husákove deti, ktorých je okolo 90-tisíc v jednom ročníku, nahradia súčasných dôchodcov, ktorých je okolo 70-tisíc a na ich dôchodky bude pracovať súčasná mládež a deti, ktorých je v jednom ročníku 50 až 60-tisíc ," povedal Jozef Mihál už v roku 2015. Výraz Husákove deti referuje ku nárastu v pôrodnosti alebo babyboomu v sedemdesiatych rokoch. Podľa článku denníka Pravda na Slovensku bola najvyššia úhrnná plodnosť v roku 1975 (2,6 dieťaťa na ženu), ale zvýšená plodnosť trvala až do konca sedemdesiatych rokov. Dátum zverejnenia analýzy: 11.04.2016 Naspäť Nahlásiť chybu

výroky
šesť
analýzy
analýza
informoval
spochybnil
povedal
článku
úhrnná plodnosť


...v týchto regionálnych voľbách na príklade Žilinského kraja. Tam sme podporili pani Jurinovú...

Hnutie Sme rodina – Boris Kollár sa rozhodlo nevstúpiť do žiadnej koalície a postupovať vo voľbách do VÚC samostatne. Svoju podporu však otvorene vyjadrili kandidátovi na predsedu TTSK, Viskupičovi. Začiatkom októbra 2017 sa Pčolinský vyjadril , že s odporúčaniami pre voliča počkajú až do finálnej fázy. Nedostali sme sa však k žiadnej oficiálnej podpore či prehlásení strany, v ktorom by vyjadrila podporu Erike Jurinovej.

vyjadrili vyjadril video


Za 2,3 milióna eur sme vtedy predali športovú halu Korytnačka...

Športová hala na Bôriku, nazývaná Korytnačka, bola v roku 2007 predaná spoločnosti SIRS za vtedajších 70 miliónov slovenských korún (2,324 milióna eur). Napriek tomu, že v tom čase hala nepatrila výhradne mestu Žilina, ale Žilinskej parkovacej spoločnosti (ŽPS), väčšinovým vlastníkom tejto spoločnosti bolo mesto Žilina, preto výrok hodnotíme ako pravdivý.

Športová hala bola prvý krát predaná v 11. decembra 2006 spoločnosti Antrade za 112 miliónov slovenských korún (3,718 milióna eur). Spoločnosť sa takisto zaviazala prenajímať tento objekt mestu za symbolickú korunu. V tom čase bol na poste primátora Ján Slota.

Po nástupe Ivana Harmana do funkcie primátora sa mesto obrátilo na Okresný súd a ten vydal predbežné opatrenie na nakladanie s majetkom športovej haly. V dôsledku tohto opatrenia podal v máji 2007 nový majiteľ haly na mesto žalobu o náhradu škody vo výške 50 miliónov slovenských korún (1,66 milióna eur) a vypovedal nájomnú zmluvu.

V júni 2007 bola hala prevedená do majetku firmy SIRS. Predstaviteľ tejto firmy George Trabelssie prehlásil, že má záujem o záchranu športu v meste, no jeho podmienkou bolo stiahnutie žaloby o určenie vlastníckeho práva z Okresného súdu. Kúpou obchodného podielu získala firma právo na developovanie územia a právny servis.

Po spoločných rokovaniam bolo medzi firmou SIRS a mestom Žilina podpísané Memorandum o spoločnom postupe . Hala sa stala majetkom ŽPS, spoločnom podniku mesta a firmy, mesto stiahlo žalobu a majiteľ žiadosť o odškodné.

ŽPS neskôr v roku 2007 predala pozemky v areáli haly za 70 milónov slovenských korún (2,324 milióna eur) a ich majiteľom sa stala výhradne spoločnosť SIRS.

30. júna 2008 bola Žilinským samosprávnym krajom, mestom Žilina, Žilinskou univerzitou, Zväzom slovenských elektro-technických spoločností a spoločnosťou SIRS podpísaná deklarácia o spoločnom zámere ohľadom športovej haly na Bôriku. Napriek tomu, že všetky strany avizovali zásadnú rekonštrukciu, hala ostala pre zlý technický stav uzavretá .

Žilinskej parkovacej spoločnosti
predaná
prenajímať
predbežné opatrenie
žalobu
prevedená
Memorandum o spoločnom postupe
predala
uzavretá


Dnes je zjavné, že Ukrajina nie je schopná platiť účty. A to sa ukazuje aj na dlhoch, ktoré má vo vzťahu k ruskému dodávateľovi.

Ruský prezident Vladimir Putin sa podľa agentúry Reuters vyjadril , že ukrajinský dlh voči Gazpromu predstavuje sumu 2,2 miliardy dolárov (1,59 mld. EUR).

vyjadril liste


Veď vy sami ste odporúčali občanom, aby menili euro na švajčiarske franky, aby kupovali zlato.

Richard Sulík v súbore rád pre portál aktualne.sk skutočne spomenul, že nakupovanie zlata by malo byť v dlhom období výhodne, rovnako ako povedal, že môže byť výhodné denominovať dlhodobé sumy v švajčiarskom franku, ktorý označoval za stabilnejší. Maroš Šefčovič sa pravdepodobne odvoláva na súbor rád, ktoré R. Sulík napísal v newsletteri a rozoslal svojim čitateľom. Písal o tom portál aktuality.sk , a tiež portál openiazoch.sk (zdroj: SITA). V jednej z týchto rád (Majetok – nehnuteľnosti, akcie, zlato) Sulík píše: "Zlato má v súčasnosti síce vysokú hodnotu, a preto nemusí nejakú dobu narastať (dokonca môže dôjsť k poklesu) ale z dlhodobého hľadiska (bavíme sa o rokoch) sa ho zrejme oplatí kúpiť. " O zmene eura na švajčiarske franky sa zmienil v ďalšej rade (Budúce príjmy – pracovné zmluvy, nájomné zmluvy a pod.), ktorá znela: "Určite je dobre sa pozrieť na príjmy, ktorých výška je dojednaná už dnes, ktoré Vám však budú vyplatené až budúcnosti. To sú pracovné zmluvy, nájomné zmluvy, rôzne splátkové kalendáre a pod. V takom prípade nezabudnite do nových zmlúv (samozrejme môžete sa o to pokúsiť aj pri už existujúcich zmluvách, no je to nepomerne ťažšie až nemožné) zabudovať takzvanú inflačnú doložku, podľa ktorej sa každý rok zvýši povedzme nájom, ktorý mesačne dostávate, o infláciu eura. Takisto stojí za zváženie dohodnúť sumu v pevnejšej mene, napríklad v švajčiarskom Franku. Ten síce momentálne švajčiarska vláda drží na pevnom kurze voči euru, ale nebude to robiť večne a potom môže Frank voči Euru naberať na hodnote. " V bode "Hotovosť v eurách na účte" tiež píše: " Z hľadiska ochrany hodnoty svojich úspor preto nie je rozumné držať na účte väčšie hotovosti v eurách a už vôbec nie celoživotné úspory, či termínované vklady." Pozn.: uvedené citácie sú z portálu aktuality.sk Dátum zverejnenia analýzy: 28.04.2014 Naspäť Nahlásiť chybu

aktuality.sk

openiazoch.sk


Iný graf - efektivita výberu dane z pridanej hodnoty. Daň z pridanej hodnoty je v tejto krajine kľúčová daň, ktorá živí túto krajinu. Ak vidíte ten zjazdársky kopec, proste ten svah, ktorým sme sa valili do roku 2012, tak potom je tam tá taká vlekárska búda dole v treťom štvrťroku 2012 a odtiaľ sa ťaháme smerom nahor.

Kažimírov opis grafu efektivity výberu dane z pridanej hodnoty zodpovedá údajom IFP. Je pravdou, že efektivita výberu DPH sa “valila dolu svahom” do roku 2012 až vo 4. štvrťroku opäť narástla a kontinuálne rastie. Výrok hodnotíme ako pravdivý.

Graf, ktorý minister ukazoval v štúdiu TA3:

štatistické údaje


Vy čo idete urobiť, keďže tú spodnú sadzbu idete dať na 3 roky alebo 4 roky (pozn. za korupciu a za iné závažné majetkové trestné činy) a v rámci toho sudca môže a dokonca niekde prednostne musí udeliť podmienku.

Návrh novely Trestného zákona, vrátane pozmeňujúceho návrhu Tibora Gašpara, znižuje spodnú hranicu trestných sadzieb majetkových trestných činov, hospodárskych trestných činov a korupcie, najviac na tri a štyri roky. Umožňuje tým podmienečný odklad trestu odňatia slobody bez ohľadu na výšku škody. Výrok hodnotíme ako pravdivý.

Vládna koalícia v decembri minulého roka predložila legislatívny návrh novely Trestného zákona a Trestného poriadku. Novela obsahuje viaceré zmeny trestných sadzieb a postavenie tzv. kajúcnikov či zrušenie Úradu Špeciálnej prokuratúry.

Jeden z bodov, ktoré navrhuje novela, je zvýšenie hranice trestnej sadzby, pri ktorej sudca môže podmienečne odložiť trest odňatia slobody z dvoch na tri roky ( str. 5, bod 22 ).

Pokiaľ súd pri podmienečnom odklade trestu odňatia slobody ustanoví probačný dohľad, bude možné odložiť výkon odňatia slobody až do výšky štyroch rokov namiesto pôvodných troch rokov ( str. 5, bod 23 ).

Navrhovaná zmena zároveň uprednostňuje podmienečný odklad trestu odňatia slobody s probačným dohľadom, ak je to možné, pred nepodmienečným trestom odňatia slobody ( str. 5, bod 24 ).

Podľa navrhovanej novely trestného zákona taktiež klesajú výšky trestu odňatia slobody v celej štvrtej hlave druhej časti Trestného zákona o trestných činoch proti majetku, v piatej hlave druhej časti Trestného zákona o hospodárskych trestných činoch ( s. 20-24 ) aj v ôsmej hlave v časti o korupcii ( s. 24, 25 ), s možnosťou podmienečného odkladu trestu, vo všetkých prípadoch bez ohľadu na výšku spôsobenej škody. Výrok preto hodnotíme ako pravdivý.

návrh
str. 5, bod 22
str. 5, bod 23
str. 5, bod 24
s. 20-24
s. 24, 25